Ўзбекистоннинг қайси худудида энг кўп валюта сотилгани маълум қилинди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Ўзбекистоннинг қайси худудида энг кўп валюта сотилгани маълум қилинди\n0 1 195 Less than a minute\nБанклардаги айирбошлаш шохобчаларида валюта сотиш бўйича Тошкент шаҳри аҳолиси етакчилик қилмоқда. Бу ҳақида Халқаро пресс-клубнинг 15 ноябрда Марказий банк ҳамда бошқа тегишли ташкилотлар мутасаддилари иштирокида ташкил этилган навбатдаги сессиясида маълум қилинди.\n«Uz24» нашрининг ёзишича, аҳоли томонидан банкларга валюта сотиш Тошкент шаҳрида 29, Фарғона вилоятида 11, Самарқанд, Андижон вилоятларида 9, Наманган вилоятида 8 фоизни ташкил этмоқда.\nСессияда таъкидланишича, сентябрь ойидан буён банклар томонидан фуқаролардан 644 миллион доллар сотиб олинган.\nВаколатдан ташқаридаги вазифалар маҳаллаларнинг самарали фаолият кўрсатишига салбий таъсир кўрсатмоқда


Расулуллоҳ соллаллоҳу алайҳи васалламнинг қорилари — KUKALDOSH.UZ\n20.11.2018 / - Ислом тарихи, Мақолалар, Янгиликлар\nУ киши Исломга эрта кирганлардан ҳисобланадилар. Иккинчи Ақаба байъатида қатнашганлар. Расулуллоҳ соллаллоҳу алайҳи васаллам Мадинага ҳижрат қилганларидан кейин у кишини доим лозим тутганлар. У киши Хандақ, Уҳуд ва Бадр каби бир қанча ғазотларда иштирок этганлар. Расулуллоҳ соллаллоҳу алайҳи васаллам бирор жойга чиқасалар у киши қавмга имом қилиб тайинлар эдилар. Шунингдек, Расулуллоҳ соллаллоҳу алайҳи васаллам у кишини халққа Қуръон таълимини беришга масъул шахслардан этиб тайинлаганлар. “Қуръонни тўрт кишидан таълим олинглар: Абдуллоҳ ибн Масъуд, Абу Ҳузайфанинг мавлоси Солим, Муоз ибн Жабал ва Убай ибн Каъб” (Имом Бухорий ривояти).


Шавкат Мирзиёевнинг Душанбега ташрифи кутилмоқда\n6 январь куни Тошкент вилояти халқ депутатлари кенгаши сессиясида нутқ сўзлаган президент Тожикистонга расмий сафар қилиш учун тайёргарлик кўраётганини маълум қилди. Ташриф давомида йирик ва муҳим икки томонлама битимлар имзоланиши кутилмоқда.\nПрезидент Бош вазир Абдулла Арипов шу масалада Тожикистонга сафар қилишини маълум қилди.\nБироқ, Шавкат Мирзиёев ташриф кунини ошкор қилмади. Авалроқ Душанбе Ўзбекистон раҳбарининг расмий ташрифи 2018 йилнинг бошида бўлиб ўтиши мумкинлигини хабар қилган.\n"Тожикистонга сафарга тайёргарлик қилиб келади Абдулла Нигматович, биз катта-катта шартномаларга қўл қўйиб, темир йўл ҳам очилади Тожикистон билан, электр узатиш линияларини ҳам очишга келишдик...", ғ дея таъкидлади президент.\nШавкат Мирзиёев Ўзбекистон барча қўшни давлатлар билан қўшничилик муносабатларини мустаҳкамлаш йўлидан бораётганини яна бир бор тасдиқлади. "Қўшни билан яхши бўлмаганни, ҳеч ким ҳеч қачон кечирмайди. Биз шу ишни қилаяпмиз. Лекин осон эмас, 20 йиллик музни эритиш", - деди Ўзбекистон президенти.


9 апрель, 2021, 15:00\nРуминия футболи бизни ҳайратда қолдиришда давом этмоқда.\nSPORTS.uz сайти ғалати воқеалар сабабли истеъфога чиқарилган мураббийлар ҳақида фикр юритади\nРуминиянинг ўз қоидалари бор\nБундан бир неча кун аввал, Руминия чемпионатининг 3-дивизионида қизиқ воқеалар содир бўлди. Ноодатий сабабларга кўра, «Industria Galda de Jos» жамоаси бош мураббийи Стефан Форгостон постини топширди. Мураббий сўнгги 3 ўйиндаги мағлубиятдан сўнг, тушкун кайфиятда эди. Ўша куни клубнинг ижтимоий тармоқларидаги расмий саҳифасида ўзининг истеъфога чиқарилганини ўқиб қолади. Кейинроқ маълум бўлишича, клуб шу тариқа 1 апрель билан мураббийни табрикламоқчи бўлган экан. Буни клуб офисига келган мураббийга айтишган бўлса-да, ёши катта мутахассис жаҳл устида ариза ёзиб, ўз постини топшириб юборди.\nБундан ҳам кулгилироқ вазият Руминиянинг 3 лигасидаги бошқа бир мураббий билан содир бўлди. Ўз мўйловини яхши кўрувчи Мариуш Паска раҳбариятдан қаттиқ танқид эшитади. Гап шундаки, у ўз бошқарувидаги «Залау»ни лига пешқадамига айлантирган эди. Клубда 2 дивизионга кўтарилиш учун пул бўлмагани сабабли, раҳбарият муваффақиятли иш олиб бораётган Паскага чиқиш эшикларини кўрсатиб юборади. Руминия футболи бизни ҳайратда қолдиришда давом этмоқда.\nШовинизм учун истеъфо\nХХ асрда «Атлетико»ни бошқарган немис мутахассиси ҳақида эшитмаган бўлсангиз керак. Макс Меркел «матрасчилар» билан аввалига Примерада, кейин Испания кубогида зафар қучган. Унинг ўйин услуби ўз замони учун фантастик даража эди, бироқ биргина жума барчасига нуқта қўяди.\nТабиятдан ҳазилга мойил бўлган Макс шогирдларини кайфиятини кўтариш мақсадида латифа айтиб беради:\n«Агар испанлар камроқ истиқомат қилганида, Испания янада яхшироқ давлатга айланар эди»\nЕнгилгина кулгига сабаб бўлган бўлса-да, кейинроқ раҳбарият Меркелга чиқиш эшикларини кўрсатиб юборади. Эфиопия клуби устози – Иффи Онуори эса, бундан ҳам кулгили воқеа сабабли истеъфога чиқарилган.\nУ машғулотлар чоғида, майдонга кириб келган сигир ва эчкини ҳайдаб чиқаргани учун қаттиқ танқид остига олинади. Африка халқлари учун қиймати баланд ҳайвонларга беҳурматлик кўрсатган Иффи эртаси куниёқ ишсиз қолиб кетади.\nСинган ойна ва «судья …»\nМураббийларнинг ҳиссиётга берилиши ҳар доим ҳам керакли натижа беравермайди. Ҳозир эътиборингизга, эмоция сабабли юзага келган истеъфоларни келтириб ўтамиз.\nАслида, Антонио Конте ва Юрген Клоппнинг эмоцияга берилиб кетиши уларнинг фишкасига айланиб бўлган. Шундай бўлса-да, айрим мураббийлар ўз ҳиссиётларини жиловлай олмагани учун жазога тортилади. Мисол учун «ЧФР Клуж» бош мураббийи – Сорин Кирса оёқлари билан захира ўриндиғидаги ойнани тепиб синдиради. ЕЧЛ доирасида «Базель»га қарши меҳмондаги ўйинда содир бўлган воқеа, кўпчиликнинг эътиборини тортади. Минимал ҳисобда енгилган «Клуж» мураббийи эртаси куниёқ истеъфога чиқарилади. Энг кулгилиси шундаки, Руминиянинг бошқа бир жамоаси бош мураббийи мухлисларга қарши чиққани учун ишдан олинган. «Иличевец» фанатлари ҳакамнинг қароридан норози қиёфада ҳақорат қилишни бошлаб юборади. Украиналик Павлов эса, уларни тинчланишларини талаб қилади. Мураббий ўзини профессионал тутганини маҳаллий ишқибозлар ҳазм қила олмайди. Оқибатда, улар клуб базасига ҳужум уюштирилади. Ўйин якунлангач, раҳбарият уларни тинчлантириш мақсадида мураббийга чиқиш эшикларини кўрсатиб юборади.\nБу воқеанинг тамоман тескари кўриниши Мексика чемпионатида кузатилди. Аргентиналик мутахассис Рубен Романо ўзини 90 дақиқа ҳақорат қилган мухлисларга ўрта бармоғини кўрсатади. «Сантонс Лагуна» раҳбарияти мураббий босимга дош бермаганини инобатга олиб ўтирмади.\nВиктор Санчес ва пиёниста\nСўнгги пайтларда таниқли футболчиларнинг шахсий компьютери хакерлар ҳужуми учун асосий нишонга айланиб қолди. Улар шу йўсинда, таниқли шахслардан ўзлаштириб олган шахсий видеолари учун пул талаб қилишни ўрганиб олишди.\n«Малага» клуби собиқ устози – Виктор Санчес ҳам шундай ҳужум қурбонига айланди. Қонунбузарлар мураббийдан шахсий видеоларини интернетдаги тармоқларга юкламаслик эвазига 20 минг евро талаб қилади. Мураббий негадир ҳуқуқни ҳимоя қилиш вакилларига мурожаат этмайди. Оқибатда, видеолар омма юзини кўради. Кўп ўтмай, «Малага» Санчесни ҳимоя қилиш ўрнига ишдан бўшатди. Шартномадаги бадал пулини ҳам тўлашдан бош тортди.\nТўғриси, ичкилик учун бирор бир мураббийни ишдан олингани ҳеч кимни ҳайрон қолдирмайди. Шунга қарамай, бундан аввалги авлод вакиллари учун алкаголни хуш кўрувчи мураббий одатий хол эди. Брайн Клафнинг ҳар қандай қилиқларига «Лидс» раҳбарлари улкан натижалар сабабли чидаб келган. «Гамбург» раҳбарияти «Лидс»дан фарқли ўлароқ, ўз даврининг энг кучли мутахассисини кечириб ўтиргани йўқ. Клубни мамлакат чемпионлигига етаклаган, «Динамо Загреб» билан Европа чемпионлар кубогида тўп сурган Бранко Забесга чиқиш эшиклари кўрсатиб юборилди. Гап шундаки, мураббий «Боруссия»га қарши ўйинга шу қадар маст ҳолда чиқиб келдики, ҳатто захира ўриндиғидан йиқилиб тушди. Мухлислар олдида ўзини тутишни эплай олмаган мураббийдан клуб воз кечди. Ваҳоланки, хорват ўз даврининг энг кучли мутахассисларидан бири эди.\nБизани футболга ўхшаркан. Қайсидир йили Хоразм клуби - юқорилаб кетаётган клубни ютгани учун Олий лигадан чиқариб юборилганмиди? ёки адашдимми?


Туман маданият маркази орқасида Санъат саройи кўчаси бор, тўғрироғи, бор эди. Икки четдаги иморатлар бузилиб, йўл кенгайгунга қадар деярли шу кўчадан йиллаб ишга қатнаганман. Торгина, ўйдим-чуқур йўл, эски уйлар, нураган деворлар - мана шу эди кўчанинг қиёфаси. Баъзан хонадон эгалари уйларининг у ёқ-бу ёғини таъмирлаб қўйишар, аммо чиройли иморатлар қуришга иккиланишар, негаки, адашмасам 40-50 йилдан буён эл орасида "кўча бузилиб, катта йўл тушаркан", деган миш-миш юрарди. Аслида бу миш-миш ҳам эмас, негаки, бу ерда яшовчилар бир неча марта бу ҳақда расман огоҳлантирилган ҳам. Шунданми, айрим дарвозаларга тақа-тақ қулф урилган, хонадон эгалари аллақачон бошқа жойдан бошпана топиб, чиқиб кетишганди.\nАйниқса, кейинги йилларда бузилиш ҳақидаги гап-сўзлар тез-тез қулоққа чалингани учун, ишга кетаётсам гоҳ онахонлар, гоҳ отахонлар ҳовлимиз қачон бузиларкан, бирор гап йўқми, деб сўраб қўйишарди.\nНиҳоят Президентимизнинг Қашқадарёга ташрифи чоғида берилган топшириқлари бўйича Давлат архитектура ва қурилиш қўмитасининг 2007 йил 18 декабрдаги қарори билан тасдиқланган Китоб шаҳрининг бош режасига асосан Китоб-Шаҳрисабз йўлининг 0-5, Китоб-Мираки йўлининг 0-3 километрини реконструкция қилишга киришилди. Мақсад туман марказини замонавий архитектура ва шаҳарсозлик талаблари ва миллий анъаналарга мувофиқ комплекс ривожлантиришдан иборат эди. Шу тариқа Оқсув дарёси кўпригидан сўнг бошланган қурилиш Буюк ипак йўли кўчасининг Китоб айланма йўлигача давом этди. Натижада марказий Катта йўл кўчасида саккиз тасмали, Ипак йўли кўчасида олти тасмали йўл қурилди.\nЭътиборли томони шундаки, йўлнинг бир километр қисми янгидан қурилди, яъни Оқсув дарёси кўпригидан бошланган Катта йўл кўчаси мазкур янги йўл орқали Буюк ипак йўли кўчаси билан туташди. Натижада одатда тез-тез кузатиладиган туман марказидаги тирбандликка анча барҳам берилди.\nЙўлни кенгайтириш жараёнида 43 юридик ва жисмоний шахснинг бинолари айнан йўл минтақасига тўғри келгани учун бузилишга тушди. Вазирлар Маҳкамасининг 2006 йил 29 майдаги 97-сонли қарори билан тасдиқланган Низом талабларига кўра уларга қарийб 7 миллиард сўм миқдорида кўрган зарарлари Ўзбекистон Республикаси Автомобиль йўллари давлат қўмитаси таркибидаги Умумий фойдаланишдаги автомобиль йўлларини қуриш ва реконструкция қилиш дирекцияси ДУК томонидан тўлиқ қоплаб берилди. Катта йўл, Санъат саройи, Оқ масжид кўчалари бўйлаб йўл ҳудудига тушган фуқароларга туманнинг Санам маҳалласидан ер участкалари ўлчаб берилди.\n- Эсимни таниганимдан буён ҳовлимиз бузилиб, кўчага қўшилиши ҳақида эшитганман, - дейди Оқ масжид кўчасида яшаган Суҳроб Турсунов. - Бир ғиштни бу ердан олиб, у ерга қўйишга қўлимиз бормаган. Хайрият, кўнглимиз бир ёқли бўлди. Аввало ер участкаси ўлчаб беришди. Кейин зараримиз қоплаб берилди.\nШунга ўхшаш йўл-қурилиш ишлари Китоб-Мираки йўналишининг 0-3 километрида ҳам бошланди. Бу йўналишнинг дастлабки бир километри ниҳоятда тирбанд бўлиб, бу жойдан ўтишга ҳайдовчилардан тортиб йўловчиларнинг ҳам юраги безиллаб турарди. Тирбандлик асабларни таранг қилар, айниқса, йўлнинг бир томонида деҳқон ва буюм бозорлари, иккинчи томонида қатор-қатор савдо мажмуалари жойлашгани ҳолатни янада ёмонлаштирарди.\nУшбу муаммони ҳал қилиш учун бундан бир неча йил илгари йўлни иккига ажратадиган панжаралар ўрнатилди. Аммо икки ўн беш бир ўттиз бўлди. Кейин бир томонлама йўл қилиниб, қайтишда машиналар шаҳар марказига айланма йўл орқали кириб келадиган бўлди. Бу усул ҳам иш бермади, яна норозилик кучайди. Фуқароларнинг ариза ва шикоятлари кўпайди, бир гал телевидениеда ҳам танқид қилинди.\nАлбатта, бундай шароитда муаммонинг ягона ечими - кўчани кенгайтириш эди. Шундай қилинди. Тадбиркорларга деҳқон бозори қаторидаги биноларини ўз маблағлари ҳисобидан реконструкция қилишга рухсат берилди. Шу тариқа мазкур йўл ёқалаб жойлашган 46 та уч қаватли иморат қурилиши поёнига етай деб қолди. Йўлни кенгайтириш, қайтадан қуриш бошланди. Жорий йилда уч километрли йўлнинг бир километри фойдаланишга топширилиши белгиланган.\nТуман марказий кўчаларини кенгайтириш жараёнида 60 та чинор, 21 та сосна, 19 та акация, 23 та бошқа турдаги дарахтлар кесилди. Ҳозиргача кесилган дарахтлар ўрнига 170 та каштан, 115 та дуб, 200 та Қрим соснаси, 260 та эльдор соснаси экилди. Шу йилнинг кузи ва 2020 йилнинг баҳор мавсумида янгидан таъмирланган йўллар бўйида жами 1200 та дуб, 1200 та Қрим соснаси, 1200 та каштан, жами 3600 та дарахт кўчатлари ўтқазилади. Айни пайтда туман ободонлаштириш бўлимининг дарахт кўчатлари етиштириш участкасида 50 мингга яқин можжевельник, каштан, дуб, сосна ва бошқа дарахт кўчатлари тайёрлаб қўйилган. Кўриниб турибдики, туманда кесилган ҳар бир дарахт ўрнига ўнлаб, эҳтимол, юзлаб дарахт кўчатлари экилаяпти ва экилади.\nЧумчуқдан қўрққан тариқ экмайди, дейишади. Бир нарсадан воз кечмай, иккинчи нарсага эришиб бўларканми? Тўғри, ҳозир янги экилган дарахтлар кичик, кўзга ташланмайди. Аммо кенг ва равон йўл, тунда юлдуздай милтираб турган кўча чироқлари, пиёдалар йўлаклари аллақачон кўзга ташланиб, туман марказига салобат бериб турибди. Янги қурилган йўл атрофида беш қаватли уй-жойлар қурилиши ҳам режалаштирилган. Ахир бу ишларнинг ҳаммаси юртимиз ободлиги, элимиз манфаати, туманимиз келажаги, тараққиёт сари ташланаётган қадамлар эмасми?\nТўғри, катта ишларни амалга оширишнинг ўзига яраша қийинчиликлари бўлади. Муаммоларни ҳал қилиш баъзан вақт талаб қилади. Пашшадан фил ясаган билан муаммо ечилиб қолмайди. Энг муҳими, тирноқ остидан кир қидирмай юртда бўлаётган янгиланишлар, ўзгаришларни кўра билишдир.\nСўзимнинг сўнгида шуни айтмоқчиманки, уч-тўрт йил соя-салқинда эмас, қуёш балқиб турган йўлаклардан юрармиз. Ишончим комилки, пайт келиб Китобда бугунги ободончилик ишларини амалга оширганларга раҳмат айтишади.


Фуқаро Х.М. ўз мурожаатида 2012 йилдан буён Халқ банкининг мазкур филиалида бир нечта вазифаларда ишлаб келаётганигини, 2019 йил сентябрь ойидан бола парвариши учун таътилга чиққан бошқа ходимнинг ўрнига муайян муддатга ўтказилганлигини маълум қилган.\nБироқ 2020 йилнинг ноябрь ойида тегишли қарор билан мурожаатчи ишлаб келаётган иш ўрни (штат) қисқартирилган ва унга банк бошқарувчиси томонидан 2021 йил февраль ойи меҳнат шартномасини бекор қилиш тўғрисидаги огоҳлантириш хати юборилган. Шу билан бирга, банк раҳбарияти (иш берувчи) томонидан меҳнат қонунчилиги бўйича ўша даврдаги мавжуд вакант иш ўринларидан бири фуқаро Х.М.га таклиф этилмаган.\nШунга кўра, мазкур мурожаат Омбудсман томонидан ўрганилиб, Ўзбекистон Республикасининг меҳнат қонунчилиги ва тегишли норматив-ҳуқуқий ҳужжатларга асосланиб, Халқ банкининг республика раҳбарияти номига Омбудсман мурожаати юборилган. Натижада мазкур мурожаат юзасидан Халқ банки Фарғона вилояти филиали ходимлари фуқаро Х.М. билан учрашиб, унга ушбу банкнинг Бағдод филиалидан иш таклиф қилинган.\nҲозирда мурожаат эгаси мазкур банк филиалида иш фаолиятини давом эттирмоқда.


Бундан буён овчи қушларга ҳам паспорт берилади - Халқ сўзи\nБундан буён овчи қушларга ҳам паспорт берилади\n18:09 28 Август 2018 Дунё\nБундан буён Қирғизистонда овчи қушлар эгалари ўз жониворларига чип ўрнатиш ва улар учун паспорт(идентификация картаси) юритишга мажбур бўлади. Бу ҳақда 24.kg хабар берди.\nМамлакат атроф муҳит ва ўрмон хўжалиги давлат агентлиги директори томонидан шу бўйича буйруқ чиқарилган. Айни пайтда чип ва ҳужжатларни ишлаб чиқиш ҳамда тайёрлаш бўйича танлов эълон қилинган. Шундай қилиб келгусида чипсиз ва паспортсиз овчи қушларни Қирғизистондан олиб чиқиб кетиш ёки у ерга олиб кириш тақиқланади, қолаверса, мусобақаларга қўйилмайди.\nБундан олдин овчи йиртқич қушларни сақлаш ва улардан фойдаланиш қоидалари тасдиқланганди. Унга кўра давлат экологик экспертизаси рухсатини олган шахсларгина ана шундай ҳуқуққа эга ҳисобланади. Барча қушлар махсус журналга киритилади. Рўйхатдан ўтказилмагани мусодара қилинади.\nБоқувчи ҳар бир қушни уч метрга тўрт метрлик ва баландлиги уч метрлик атрофи ўралган жой, тегана, сувдон, қўноқ билан таъминлаши керак. Қуш боқиладиган жой тозалигига қатъий риоя этилиши, ҳаво айланиш ва дренаж канали тизими ўрнатилиши лозим. У ерда ҳаво ҳарорати Цельсий бўйича 25 даражадан юқори бўлмаслиги, 15 даражадан паст бўлмаслиги ҳам белгилаб қўйилган.\nҚолаверса, ов пайтида қушларнинг қувватини оширувчи, аслида уларнинг соғлигига зарар етказувчи препарат(допинг каби)лардан фойдаланиш ҳам тақиқланди. Эгаси овга яроқсиз қушлар тақдирини давлат мутасаддилари билан ҳал этиши лозим. Бу борада учта йўл бор – табиат қўйнига қўйиб юбориш, реабилитация марказига жўнатиш ёки ҳайвонот боғига бериш.\nҲисоб-китобларга кўра, айни пайтда Қирғизистонда 200га яқин киши йиртқич қушларни боқади.


Ҳужжатлар нега МСКга жўнатилмади?\n07 март 2021, Тошкент вақти: 20:35\nдекабр 15, 2004\nЛобар Хабарларга қараганда, ташаббус гуруҳи орқали номзоди Қонунчилик палатаси депутатлигига 61-Сайхун сайлов округидан кўрсатилган Хайринисо Назарованинг ҳужжатлари Марказий сайлов комиссиясига юборилмаган.\nСирдарё вилоятидаги 61-Сайхун сайлов округидан Олий Мажлиснинг Қонунчилик палатаси депутатлигига сайланиш учун бешта номзод кураш олиб боради. Халқ демократик партияси, “Миллий тикланиш”, “Фидокорлар” ва Либерал демократик партиялардан биттадан, ташаббус гуруҳи орқали ҳам битта номзод кўрсатилган.\nСирдарё вилояти истеъмолчилар ҳуқуқини ҳимоя қилиш жамияти раисаси Хайринисо Назарова ташаббус гуруҳи орқали шу округдан ўз номзодини қўйган эди. Умуман округдан учта ташаббус гуруҳи ҳужжат топширган.\nХ.Назарованинг сўзларига қараганда, унинг барча ҳужжатлари қонунчилик талабларига мос ҳолда ўз вақтида округ сайлов комиссиясига топширилган. Лекин кейинчалик маълум бўлишича, бу ҳужжатлар МСКга жўнатилмаган.\nХ.Назарованинг таъкидлашича, ташаббус гуруҳига имзо варақалари жуда кеч – имзолар топшириш муддатига бир кун қолганда берилган. Ҳолбуки, Сирдарё, Сайхунобод ва Гулистон каби катта туманларда пропорционал равишда 10 мингга яқин имзо йиғишнинг ўзи бўлмайди. Округ сайлов комиссияси эса барча номзодларга имзо варақалари бир кунда берилганини билдирган.\nБошқа номзодларнинг шу вақт ичида зарур имзоларни тўплай олганидан Х.Назарова таажжубда эканини маълум қилди.\n“Қандай қилиб бир киши бир кунда 10 мингта имзо йиғиб келиши мумкин? Бу мумкин эмас, назаримда. Демак учта ташаббус гуруҳининг ҳам ҳужжатлари қайтарилиши керак эди. Лекин негадир фақат менинг ҳужжатларим рад этилган”, - деди Х.Назарова.\nХ.Назарова бундай ҳолда бўлажак сайлов қонуний ўтишига ҳеч қандай ишончи йўқлиги билдирди.\n61-Сайхун округ сайлов комиссияси котиби Назиржон Раҳимовнинг билдиришича, сайловда қатнашиш учун ариза берган учта ташаббус гуруҳидан биттасининг ҳужжатлари МСК томонидан тасдиқланган. Бир номзод ихтиёрий равишда аризасини қайтариб олган. Х.Назарованинг ҳужжатларини рўйхатга олиш рад этилган.\nН.Раҳимов Х.Назарованинг ҳужжатлари МСКга юборилмагани сабабини тушунтириб бера олмади. У бу борада тузилган протоколнинг сейфдалиги, калит эса округ сайлов комиссияси раисида эканини айтиш билан чекланди, холос.


ФВВ: Энг ривожланган давлатлар ҳам зилзилани 100 фоиз олдиндан айтиб бера олмайди\nДобавлено: 23.04.2016, 12:02\nЎзбекистон Республикаси Фавқулодда вазиятлар вазирлигининг Фуқаро муҳофазаси институтида мамлакатимиз ва хорижий оммавий ахборот воситалари вакиллари учун семинар-тренинг бўлиб ўтди.\nУнда Ўзбекистон Республикаси Фавқулодда вазиятлар вазирлиги БМТнинг Тараққиёт дастури кўмагида ташкил этган тадбирда Фанлар академияси Сейсмология институти, Давлат архитектура ва қурилиш қўмитаси ва бошқа кўплаб идоралар мутахассислари қатнашди.\nБугун Тошкент юзлаб саноат объектлари, қудратли транспорт-коммуникация ва ижтимоий инфратузилмага эга улкан шаҳардир.\nФавқулодда вазиятлар вазирининг биринчи ўринбосари Комилжон Арипов энг ривожланган давлатлар ҳам ер силкинишини 100 фоиз олдиндан айтиб бера олмаслигини таъкидлади. Шу боис, табиий тусдаги фавқулодда вазиятларнинг олдини олиш, улар рўй берганда тезкор ҳаракат қилиш ва аҳолини тайёрлаш тизимини такомиллаштириш зарур. Хусусан, мустақиллик йилларида мактаб бинолари ва бошқа ижтимоий объектлар сейсмик хавфсизлигини таъминлашга доир махсус дастурлар ҳаётга татбиқ этилди. Авария ҳолатидаги қарийб 700 мактаб капитал реконструкция қилинди ёки янгитдан барпо этилди.\nТадбирда Ўзбекистон сейсмологлари жаҳон илм-фани ривожига муносиб ҳисса қўшаётгани таъкидланди. Айни пайтда мамлакатимиз олим ва мутахассислари зилзила таъсирида айрим биноларнинг вайрон бўлиш сабабларини юмшатишга қаратилган янги лойиҳалаштириш ва қурилиш концепциялари ҳамда техник ечимлар ишлаб чиқмоқда.\nСеминар-тренинг доирасида Фавқулодда вазиятлар вазирлиги мутахассислари журналистларга фавқулодда вазиятларда тезкор ҳаракат қилишга шайлигини намойиш қилди, Зилзилани симуляция қилиш марказига экскурсия уюштирилди, қутқарувчилар инвентарь ва махсус техникалар кўргазмасини ташкил қилди.\nЯпонияда кучли зилзила кузатилиб, цунами хавфи эълон қилинди\nГренландияга зилзиладан кейин цунами ёпирилди (Видео)\nМексика қирғоқларида кучли зилзила бўлди\nЎзбекистонда кетма-кет юз берган зилзилалардан сўнг ваҳимали шов-шувлар тарқалди


27.05.2018 18:59 0 1500\n«Sabah» хабар беришича, Рамазон ойида энг узоқ вақт исландиялик мусулмонлар рўза тутишяпти: 22 соатга яқин.\nРамазон ойининг биринчи куни минг нафарга яқин мусулмон яшаётган Рейкявик шаҳрида 19 соату 11 дақиқа рўза тутилган бўлса, бугун бу ерда яшаётган мусулмонларнинг оғизлари 22 соатга яқин вақт мобайнида берк бўлади.\nШимолий қутбга яқин бўлгани туфайли айни кунларда Рейкявик шаҳрида кун узайиб боряпти: қуёш 23:00 да ботиб, 4:00 да чиқаётир.\nШвеция ва Норвегияда ҳам рўза узоқ вақт тутилмоқда. Швеция шимолидаги Кируна шаҳрида яшовчи мусулмонлар бу йил рамазон ойида 20-22 соат рўза тутишади.\nНорвегиянинг Тромсё шаҳрида эса рамазоннинг охирги куни мусулмонлар 21 соату 59 дақиқа рўзадор бўлишади.\nХориж 16/06, 02:36


Осиё: Россия ҳукуматининг истеъфоси ва Хитойдаги инсон ҳуқуқлари (тўплам)\n- Осиё: Россия ҳукуматининг истеъфоси ва Хитойдаги инсон ҳуқуқлари. Human Rights Watch ташкилотининг янги ҳисоботи: Хитой 2019 йилда дунёдаги инсон ҳуқуқларининг энг асосий бузувчиси деб тан олинди. (видео Настоящее время)\n- Ўзбекистоннинг турли ҳудудларида бўлган йўлларнинг бир хил аҳволи. Ўзбекистоннинг турли ҳудудларидан Озодликка йўлланган видеода ўша ҳудудлардаги йўлларнинг аянчли аҳволи акс этган. Видео жўнатган турғунлар йўлларни яхшилаш масаласида президентдан ëрдам сўрашга мажбур бўлишаëтганини айтмоқда. (видео)\n- "Мактабга йўл". Биринчи қисм . Дунёнинг турли бурчакларида яшаётган болалар мактабга бориш учун ҳар куни ҳаётларини гаровга қўяди. . (видео Настоящее время)\n- 14 январ - Ватан ҳимоячилари куни. (Ўзбекистондан видео)\n- Хоразмлик келин ва тожикистонлик куёв. Тожикистоннинг Восе туманида яқинда тўй ўтказилди. Тожикистонлик куёв уйига хоразмлик келинни олиб келди. Ёшлар Россиянинг олийгоҳларидан бирида танишган. (ТРдан видео)\n- Уйи бузилишига қаршилар Навоий ҳокимлиги олдида намойиш ўтказди. Уйлари бузилаётганидан норози аҳоли 12 январ куни Навоий вилоят ҳокимлиги олдида тўпланиб норозилик намойиши ўтказди. Ҳокимлик қайта комиссия тузиб, 1 ой ичида норозилар талабини жиддий ўрганишга ва ҳеч кимнинг уйини эгасининг розилигисиз бузмасликка ваъда берди. (видео)\n- Юзлаб юк машиналари Ўзбекистонга ўтолмаяпти. (видео Настоящее время)\n- Кластерга айланган пахта тозалаш заводи ишчилари 3 ойдан бери ойлик ололмаяпти. Тошкент вилояти Пскент туманидаги пахта тозалаш заводи ишчилари заводнинг кластерга айлантирилганидан ва 3 ойдан бери ойлик берилмаëтганидан норози. Ойлик ўрнига берилаëтган маҳсулотлар нархлари дўкон нархидан қиммат. (видео)


Ўзбекистонда пропискадаги узилиш вақти учун баъзи нафақалар тўланади / Ўзбекистон янгиликлари, энг сўнгги хабарлар\nЖАМИЯТ 0 Шархлар 622 кўрилди\nЎзбекистонда пропискадаги узилиш вақти учун баъзи нафақалар тўланади\nокт 02 / 2018\nЎзбекистонда пропискадаги узилиш вақти учун баъзи нафақалар тўланади. Вазирлар Маҳкамасининг 25 сентябрдаги қарорида шу ва бошқа чоралар назарда тутилган. Ҳукуматнинг айрим ҳужжатларига тегишли тузатишлар киритилган. Бу ҳақда Norma хабар берди.\nПенсия ва нафақаларни тайинлаш ва тўлаш, шунингдек, пенсия тайинлаш учун меҳнат стажи ва суғурта бадалларини ҳисобга олиш масалалари юзасидан ўзгартиришлар киритилди.\nБиринчидан, вақтинчалик прописка (Тошкент шаҳрида ва Тошкент вилоятида келган жойи бўйича ҳисобга олиш) ёки яшаш учун рухсатномага (хорижий фуқаролар ва фуқаролиги бўлмаган шахслар учун) эга бўлган, болаликдан ногиронларга ва 18 ёшга тўлмаган ОИВ инфекциясига чалинган шахсларга, шунингдек, иш стажига эга бўлмаган қарияларга ва меҳнатга лаёқатсиз фуқароларга нафақалар тўлашни тиклаш тартибига аниқлик киритилди. Ҳисобга олишнинг кўрсатилган турларининг амал қилиш муддати тугаган бўлса, нафақа тўлаш тўхтатилади ва ҳисобга олишнинг янги санасидан бошлаб давом эттирилади. Бунда нафақани тўлаш тўхтатилган пайтдан, бироқ 12 ойдан ортиқ бўлмаган пайтдан бошлаб уни олиш мумкин.\nИккинчидан, пенсионер мамлакат ташқарисига доимий яшаш учун кетаётганда пенсияни муддатидан олдин тўлаш тартибига аниқлик киритилди. Маълумки, бундай ҳолларда пенсионер кетишгача 6 ойлик пенсиясини ариза берилган кундаги унинг миқдори ҳисоб-китобидан келиб чиқиб олиши мумкин. Энди пенсия тўланадиган 6 ойлик давр қандай ҳисобланишига аниқлик киритилди. У кетишдан аввал пенсия тўлаш учун аризада кўрсатилган санадан бошлаб ҳисоблаб чиқилади, бунда ариза берилган ойда ҳисобланган (тўланган) пенсия пули ҳисобга олинади.\nУчинчидан, иш билан таъминланган шахсларга бюджетдан ташқари Пенсия жамғармасига суғурта бадаллари тўланганлиги тўғрисидаги маълумотномаларни энди солиқ органлари беради. Илгари солиқчилар барча маълумотларни пенсия бўлимларига тақдим этар, улар ўз навбатида суғурта бадаллари бўйича маълумотномаларни берар эди. Кўрсатилган маълумотномалар пенсия тайинлашда иш стажини белгилаш учун зарур.\nТўртинчидан, белгиланишича, тайёрлов курсларида ўқиш даври иш стажига қўшиб ҳисобланмайди. Ҳужжатда тайёрлов курслари тушунчасига нималар кириши юзасидан аниқлик киритилмаган. Кадрларни тайёрлаш, қайта тайёрлаш ва малакасини ошириш курслари назарда тутилаётган кўринади.\nБешинчидан, меҳнат дафтарчасидаги суд тартибида сохталаштирилган (қалбакилаштирилган) деб топилган ёзувлар меҳнат фаолиятининг охирги 10 йиллик даврига киритилмаслиги белгиланган.\nЭслатиб ўтамиз, пенсиялар миқдорини ҳисоблаб чиқариш учун ойлик иш ҳақини ҳисоблаш зарур бўлади. Ишдаги танаффуслар мавжудлигидан қатъи назар, охирги 10 йиллик меҳнат фаолияти давомидаги исталган кетма-кет 5 йил учун пенсия тайинлашни сўраб мурожаат этган кишининг танлови бўйича ойлик иш ҳақи олинади.\nОлтинчидан, чет элда ёлланган ҳолда ишловчи шахслар, ЯТТ, шунингдек деҳқон хўжалиги аъзолари ва оилавий тадбиркорлик субъекти оила аъзосининг суғурта бадалларини ҳисобга олиш тартибига тузатиш киритилди. Улар Пенсия жамғармасига суғурта бадаллари тўлаганликлари далилини тасдиқловчи асосий ҳужжатлар қуйидагилардир:\n2018 йилгача – банк квитансиялари ва тўлов ҳужжатлари;\n2018 йилдан бошлаб – солиқ органларининг маълумотлари.\nЕттинчидан, юқорида кўрсатилган тузатишларга кўра, тўланган суғурта бадаллари асосида чет элда ишловчиларнинг меҳнат стажини ҳисобга олиш тартибига ўзгартиришлар киритилади. Ҳозир бунинг учун Ташқи меҳнат миграцияси бўйича агентликнинг мамлакат ва чет элда бўлиш даври ҳақидаги маълумотномасини расмийлаштириш керак эмас. Ушбу маълумотнома Пенсия жамғармасига суғурта бадалларини тўлаш ва меҳнат дафтарчасига тегишли ёзувларни қайд этиш учун асос бўлиб ҳисобланади.\nЭнди чет элда бўлиш даври меҳнат дафтарчасидаги ёзувлар, паспортдаги давлат чегарасини кесиб ўтганлиги тўғрисидаги ёзувлар (муҳрлар, штамплар ёки белгилар), республика дипломатик ваколатхоналари ва консуллик муассасаларининг шахснинг бошқа давлатда бўлган вақти ва консуллик ҳисобига қўйилганлиги ҳақида маълумот кўрсатилган тегишли ҳужжатлар асосида тасдиқланади.\nҚарорда бошқа бир қатор ўзгартиришлар ҳам назарда тутилган.\nЎз уйида бегона журналист


Ҳаром амаллар: Mуқаддима\nBy Камолиддин Иноятуллоҳ on 10/07/2018 МАҚОЛАЛАР ҲАРОМ АМАЛЛАР\nБарча ҳамду санолар Аллоҳга хосдир. Биз Унга ҳамд ва истиғфор айтамиз, Ундан ёрдам сўраймиз, нафсимизнинг шумлигидан ва амалларимизнинг ёмонлигидан Унинг Ўзидан паноҳ сўраймиз. Аллоҳ ҳидоят қилган кишини адаштирувчи, адаштирган кимсани ҳидоят қилувчи йўқдир. Мен ягона, шериксиз Аллоҳдан ўзга ҳақ илоҳ йўқ ва Муҳаммад соллаллоҳу алайҳи ва саллам Унинг бандаси ва элчисидир, деб гувоҳлик бераман.\nДарҳақиқат, Аллоҳ азза ва жалла фарз амалларни вазифа қилиб белгилаб қўйди, уларни тарк қилиш мумкин эмас. Ҳудудларни чегаралаб қўйди, уларни ҳатлаб ўтиш жоиз эмас. Баъзи нарсаларни ҳаром қилди, уларга риоя қилмаслик мумкин эмас. Пайғамбар соллаллоҳу алайҳи ва саллам айтганлар: “Аллоҳ Китобида нимани ҳалол қилган бўлса, у ҳалолдир, нимани ҳаром қилган бўлса, бас у ҳаромдир. Нимадан сукут қилган бўлса, у илтифотдир. Аллоҳдан илтифотини қабул қилинглар, чунки Аллоҳ унутувчи эмас. Шундан сўнг Расулуллоҳ соллаллоҳу алайҳи ва саллам: “Парвардигорингиз унутувчи эмас” оятини ўқидилар” (Ҳоким ривояти).\nҲаром қилинган амал ва нарсалар Аллоҳнинг чегараларидир: “Ким Аллоҳнинг ҳукмларидан тажовуз қилса у ўзига зулм қилибди” (Талоқ: 1).\nАллоҳнинг чегараларини бузиб ўтган ҳамда ҳаром қилинган амал ва нарсаларга риоя қилмаганларга Аллоҳ азза ва жалла таҳдид қилиб шундай дейди: “Ким Аллоҳнинг ҳукмларини инкор қилиш билан ва Аллоҳ бандаларига жорий қилган нарсаларни ўзгартириш ёки уларга амал қилишни тўхтатиш билан тажовуз қилиб, Аллоҳ ва Расулига осий бўлса, Аллоҳ уни дўзахга мангу қоладиган ҳолда киритади, у учун хорловчи азоб бордир” (Нисо: 14).\nПайғамбар соллаллоҳу алайҳи ва салламнинг ушбу сўзларига кўра ҳаромлардан сақланиш фарздир: “Сизларни нимадан қайтарган бўлсам, ундан албатта сақланинглар ва нимага буюрган бўлсам, уни қодир бўлганингизча қилинглар” (Муслим ривояти).\nБаъзи ҳавойи нафсига эргашган, заиф ва нодон кимсалар, ҳаром нарсалар ҳақида гап кетса, аччиғи чиқиб, норози ҳолда: “Сизларга қолса ҳамма нарса ҳаром. Дин енгил бўлса, озгина бемалол қўйиш керак! Ҳаётимизни зерикарли қилиб юбординглар-ку?! Аллоҳ кечирувчи ва раҳмлидир”, дейдилар.\nБиз уларга айтамиз: “Аллоҳ таоло хоҳлаганини ҳукм қилади. Унинг ҳукмини таъқиб қилувчи йўқ. Аллоҳ ҳикмат соҳиби, ҳар нарсадан огоҳдир. Аллоҳ Ўзи хоҳлаган нарсани ҳалол, хоҳлаганини ҳаром қилади. Бизнинг бандалигимиз тақозо қилган иш, Аллоҳ таолонинг ҳукмига рози бўлиб, сўзсиз таслим бўлишдир.\nАллоҳ таолонинг ҳукмлари беҳуда, ўйин ва ҳазил учун эмас, балки Унинг илми, ҳикмати ва адолатидан келиб чиқиб содир бўлувчидир. Аллоҳ таоло деди: “Раббингизнинг сўзи – яъни Қуръон – хабарлари ва сўзларининг ростлиги ҳамда ҳукмларининг адолатлилиги жиҳатидан комил бўлди. Ҳеч ким Аллоҳнинг комил сўзларини ўзгартиришга қодир эмас. Аллоҳ таоло бандаларининг сўзларини эшитиб турувчи, уларнинг ошкору махфий ишларини яхши билувчи Зотдир” (Анъом: 115).\nАллоҳ таоло ҳалол ва ҳаром бобидаги таянч қоидани бизларга баён қилиб бундай дейди: “…уларга тоза-пок нарсаларни ҳалол қилиб ва барча нопок нарсаларни ҳаром қилади” (Аъроф: 157). Демак, ҳалол нарсалардан мақсад “тоза-пок нарсалар” ва ҳаром нарсалардан мақсад эса “барча нопок нарсалар” экан.\nҲалол ёки ҳаром қилиш ёлғиз Аллоҳнинг ҳаққидир. Ким бу ҳақни ўзи ёки бошқа кимса учун даъво қилса, у Исломдан чиқиб, кофир бўлади: “Балки, Аллоҳга ширк келтираётган ўша мушрикларнинг ширк ва залолат каби Аллоҳ изн бермаган нарсаларни уларга ўйлаб топиб бераётган шериклари бордир?!” (Шўро: 21).\nКитоб ва суннатни яхши тушунган шариат олимларидан бошқа бирон кимсанинг ҳалол ва ҳаром масаласида гапириши жоиз эмас. Илмсиз “бу ҳалол, бу ҳаром” дегувчилар учун қаттиқ таҳдидлар келган: “Эй мушриклар, Аллоҳ номидан уйдирма тўқиш учун тилингизга келган ёлғонни айтиб, Аллоҳ ҳаром қилган нарсани “бу ҳалол” деб, Аллоҳ ҳалол қилган нарсани “бу ҳаром” деб айтаверманглар. Албатта, Аллоҳ номидан уйдирма тўқийдиган кимсалар ҳеч нажот топмаслар” (Наҳл: 116).\nЗеро, қатъий ҳаром қилинган нарсалар Қуръон ва суннатда зикр қилинган: “Эй Пайғамбар, уларга айтинг: “Келинглар, мен сизларга Раббингиз сизлар учун ҳаром қилган нарсаларни ўқиб берай: ибодатда маҳлуқотларидан бирор нарсани Унга шерик қилманглар. Ота-онангизга яхшилик қилинглар. Фарзандларингизни камбағалликдан қўрқиб ўлдирманглар…” (Анъом: 151).\nШунингдек, ҳадисларда ҳам ҳаром нарсалар зикр қилинган, жумладан: “Аллоҳ таоло маст қилувчи ичимлик, ўлакса, тўнғиз ва бутларнинг савдосини ҳаром қилди” (Абу Довуд ривояти).\n“Аллоҳ бирор нарсани ҳаром қилса, унинг пулини ҳам ҳаром қилган” (Дорақутний ривояти).\nҚуръонда ҳаром нарсаларнинг алоҳида турлари ҳам зикр қилинган. Масалан, унда ҳаром таомлар ҳақида шундай дейилади: “Аллоҳ сизларга ўлимтикни – сўйилмасдан ўлиб қолган ҳайвонни ҳаром қилди. Яна У сизларга оқиб чиққан қонни, тўнғиз гўштини, сўйиш пайтида Аллоҳдан бошқанинг исми айтилган ҳайвонни ва бўғилиб ўлган, таёқ ёки тош каби нарсалар билан уриб ўлдирилган, баланд жойдан қулаб ёки қудуққа тушиб (кетиб) ўлган ҳайвонни ва бошқа бир ҳайвон сузиб ўлдирган ҳайвонни сизларга ҳаром қилди” (Моида: 3).\nҚуръонда никоҳланиш ҳаром қилинган маҳрам аёллар ҳақида эса шундай дейилади: “Сизлар учун оналарингиз, қизларингиз, опа-сингилларингиз, аммаларингиз, холаларингиз, ака-укаларингизнинг қизлари, опа-сингилларингизнинг қизлари, эмизган оналарингиз, эмишган опа-сингилларингиз, қайноналарингиз – мана шу санаб ўтилган аёлларга уйланиш ҳаром қилинди” (Нисо:23).\nҲаром касблар ҳақидаги оят: “Аллоҳ олди-сотдини ҳалол, рибо-судхўрликни эса ҳаром қилди” (Бақара: 275).\nАллоҳ таоло бандаларга меҳрибон Зот бўлганидан, чексиз ва турли ноз-неъматларни уларга ҳалол қилиб берди. Ҳалол нарсалар беҳисоб ва мўл-кўл бўлганидан бизларга уларни муфассал баён қилмади. Балки бизлар уларни билишимиз ва сақланишимиз учун саноқли бўлган ҳаром нарсаларнигина муфассал баён қилди: “Ахир Аллоҳ таоло сизлар учун ҳаром қилган нарсаларнинг барчасини баён қилиб қўйган, фақат қаттиқ очлик пайтида, зарурат тақозо қилган ҳолатда, сизлар учун ўлимтик каби ҳаром қилинган нарсалардан ейишга рухсат этилади” (Анъом: 119).\nМодомики пок бўлар экан, ҳалол нарсаларни умумий суратда мубоҳ қилди: “Эй одамлар, Аллоҳнинг сизлар учун ерда ҳалол қилиб қўйган ризқидан енглар. Сизлар ҳалол ва ҳаром қилишда, бидъат ва маъсиятларда шайтоннинг йўлларига эргашманглар. Зотан, у сизларга адовати очиқ-ойдин бўлган душмандир” (Бақара: 168).\nБирон нарсанинг ҳаром эканига далил йўқ экан, унинг аслида пок ва мубоҳ саналиши Аллоҳнинг раҳмати, карами ва бандаларга кенгчилигидир. Аллоҳнинг бу неъмати учун Унга ҳамду сано айтиб, тоат-ибодат ила шукроналар қилиш бизларга вожибдир.\nБаъзи одамларга ҳаром нарсаларни санаб, муфассал баён қилинса, шариат аҳкомларидан юраклари сиқилиб қолади. Бу уларнинг иймонларининг заифлиги ва шариатни билмасликларининг натижасидир. Улар динни осон эканига қаноат ҳосил қилишлари учун, уларга ҳалол нарсаларнинг ҳамма турини санаб чиқилишини хоҳлайдиларми? Ёки шариат уларнинг ҳаётларини оғир қилмаётганига қалблари таскин топиши учун, пок нарсаларнинг ҳамма турини ҳисоблаб чиқилишини истайдиларми?!\nШариатга мувофиқ сўйилган туя, сигир, қўй, қуён, кийик, эчки, товуқ, каптар, ўрдак, ғоз ва туяқуш гўшти ҳамда чигиртка ва балиқнинг ўлимтиги ҳам ҳалолдир. Кўкатлар, полиз экинлари, мева-чевалар, дон-дунлар ва бошқа фойдали маҳсулотлар ҳалолдир. Сув, сут, асал, ёғ ва сирка ҳалолдир. Туз, қалампир ва зираворлар ҳалолдир. Ёғоч, темир, қум, тош, елим, шиша ва резиналарни ишлатиш ҳалолдир. От, туя, машина, поезд, кема ва самолётларга миниш ҳалолдир. Кондиционер, музлатгич, кир ювиш машинаси, тегирмон, хамир қорийдиган, гўшт майдалайдиган ускуналар, жувоз ва булардан бошқа табобат ускуналари, муҳандислик, математика, фалакиёт ва меъморлик асбоб-ускуналари, расадхона, сув, нефт ва газ каби ер ости бойликларини қазиб чиқариш, селекциячилик, лабаратория, босмахона ва пул алмаштириш ускуналари ҳалолдир… Пахта ва жундан тўқилган газмоллар, духоба, пахмоқ, мубоҳ терилар, нейлон ва политилен ҳалолдир… Никоҳ, савдо-сотиқ, кафолат, ҳавола (яъни қарзни бир зиммадан бошқа зиммага ўтиши), ижара, касб-ҳунарлар: дурадгорлик, темирчилик, устачилик ва чўпонлик ҳалолдир. Кўриб турганингиздек, ҳалол нарсаларни санаб адоғига етиб бўлмайди.\nАммо айрим кимсалар “дин енгилдир” дея, ҳақ сўзни ботил мақсадда фойдаланмоқчи бўладилар. Негаки, динимиздаги енгиллик тушунчаси, одамларнинг ҳавойи-нафси ва уларнинг кўз-қарашларига кўра эмас, балки шариат кўрсатмаларига биноан белгиланади. Дин енгилдир деган ҳужжатни ушлаб олиб ҳаромга эътибор бермаслик билан шариат рухсат берган енгилликлардан фойдаланиш ўртасида фарқ бор. Зеро, сафарда намозни қаср ўқиш ва жамлаш, рўза тутмаслик ёки муқим одам бир кун, мусофир эса уч кун маҳсига масҳ тортиши, сув топилмаган ёки уни ишлатиш имконсиз бўлганида таяммум қилиш, касаллик ёки ёмғир ёққан пайтда намозни жамлаш, уйланмоқчи бўлган аёлга қарашнинг жоизлиги, қасамини бузган киши каффоратига қул озод қилиш, мискинларга таом едириш ёки уларга кийим кийдиришдан бирини ихтиёр қилиши, мажбур қолган ҳолатда ўлакса ейиш ва ундан бошқа шариат рухсат берган ишлар динимиздаги енгилликлар ҳисобланади.\nШунингдек, мусулмонлар ҳар қандай ҳаром қилинган иш ёки нарсаларда Аллоҳнинг бир қанча ҳикматлари бор эканини билишлари лозим. Жумладан, ҳаром нарсалар билан Аллоҳ таоло бандаларни имтиҳон қилиб, уларни қандай амал қилишларига қарайди. Жаннат аҳлининг дўзах аҳлидан ажралиш томони ҳам шунда: аҳли дўзахлар, дўзахга элтувчи шаҳватларга шўнғиб кетадилар, жаннат аҳли эса, жаннат йўлидаги машаққатларга сабр қиладилар. Агар бу имтиҳон бўлмаганида, гуноҳкорни итоаткордан ажратиб бўлмас эди. Иймон аҳли буйруқ ва қайтариқлар машаққатига сабр қилиш орқали ажру савоб олиш, Аллоҳнинг амрини бажариш билан Унинг ризосига эришишни мақсад қиладилар. Шунинг учун машаққатлар уларга енгил бўлади. Нифоқ аҳли эса буйруқ ва қайтариқлар машаққатини, шунчаки жонни қийнаш, дунё лаззатларидан ўзини маҳрум қилиш деб ўйлайдилар. Шунинг учун бу машаққатлар уларга оғир ва тоат-ибодатлар қийин туюлади.\nҲаром нарсаларни тарк қилиш билан итоаткор мўмин ҳаловат топади. Зеро, ким бирор нарсани Аллоҳ учун тарк қилса, Аллоҳ бу нарсанинг ўрнига ундан ҳам яхшисини беради. Шунингдек, мўмин киши қалбида иймон лаззатини ҳис қилиб, бундан роҳатланади.\nМуҳтарам ўқувчиларимиз ушбу китобда Қуръон ва суннат асосида ҳаромлиги баён қилинган, шариатда ҳаромлиги собит бўлган бир қанча ҳаром амалларнинг баёнини топадилар.\nҲаром нарсалар ёки уларнинг баъзи турлари ҳақида ўтган уламолар бир қанча китоблар ёзишган. Имом Заҳабийнинг “Кабоир” (катта гуноҳлар) ва Ибн Нуҳос Димашқийнинг “Жоҳиллар амалларидан ғофилларни огоҳлантириш” каби китоблари шулар жумласидандир. Афсуски, ҳаром амалларни қилиш, ҳаром нарсаларга қўл уриш бугунги кунда мусулмонлар орасида кенг авж олган. Буларни эслатишдан мақсадим мусулмонларга ҳаром амалларни баён қилиш ва шу тариқа уларга насиҳат улашишдир. Аллоҳ таолодан ўзим ва барча мусулмон биродарларим учун ҳидоят ва тавфиқ сўраб қоламан. Аллоҳ таоло барчамизга Ўзининг худудларидан ўтмасликни, ҳаром нарсалардан сақланишни ва гуноҳлардан покланишни насиб этсин! “Зотан, Аллоҳ энг яхши сақлагувчидир ва У Зот меҳрибонларнинг меҳрибонроғидир”.\nAvvalgi maqolaБирор зарар етишидан қўрқиб ҳақни айтмаслик | Шайх Содиқ Самарқандий\nKeyingi maqola Аллоҳга ва оилага бўлган муҳаббат ўртасидаги мувозанат | Шайх Содиқ Самарқандий


Туркия фуқаролари мамлакатнинг ЕИга аъзо бўлишини хоҳламаяпти\n19:48 / 06.09.2016\nТуркия ташқи ишлар вазири Мавлуд Чавушўғлининг баёнот беришича, турк фуқаролари давлат тўнтаришига уринишдан сўнг, ЕИнинг мамлакатга нисбатан икки хил стандартларидан хавотирда. Уларнинг фикрича, расмий Брюссель Туркия ЕИга аъзо бўлиш музокараларидан чиқиши учун ҳукуматга «босим» ўтказмоқда, деб хабар қилган Reuters агентлиги.\n«Туркия фуқаролари икки хил ёндашувни кўришаяпти. Биз, музокаралар жараёнини тўхтатиш борасида катта босим остидамиз», — деган Туркия ТИВ раҳбари.\nЧавушўғли ЕИни қўшниларни танқид қилар экан, айни нарсаларни ўзида қўлламасликда айблади. Унинг таъкидлашича, Европа етакчиларидан биронтаси давлат тўнтаришига уринишдан сўнг, мамлакатга ташриф буюриб, далда бермаганидан турк ҳалқининг кўнгли қолган.


Redmi флагмани нархини тушириб, энг арзон смартфонини глобал бозорга чиқаряпти - Terabayt.Uz\nXiaomi компанияси Redmi K20 ҳамда Redmi K20 Pro смартфонларини ўтган йилнинг май ойи сўнгида тақдим этган. Шу кунгача бир нечта марта уларнинг нархлари пасайтирилган, чунки Redmi K30 туркумида ҳам бир қатор флагманлар чиқиб улгурган, яна...\nЎҚИНГ: Redmi K40 ҳам аллақачон интернетда «кўрина» бошлади\nRedmi брендининг Ҳиндистон бўлинмаси эълон қилишича, бугундан бошлаб Redmi K20 Pro моделининг 6/128 гигабайтлик варианти арзонлаштирилган.\nШу мамлакатдаги Flipkart, Amazon ҳамда Xiaomi дўконларидан уни 13 июлгача одатдаги 386 доллар ўрнига 333 доллар эвазига олиш мумкин.\nЎҚИНГ: Redmi K30’ларнинг навбатдаги ютуғи шарафига нархи 200 доллардан пасайтирилди\nМазкур компания яқиндагина Redmi 9A ҳамда Redmi 9C смартфонларини намойиш қилган. Улар Redmi брендининг ушбу туркумдаги энг арзон моделлари сифатида Малайзияда сотувга чиққан.\nҲиндистонлик таниқли инсайдер Судҳаншу Амбҳоре (Sudhanshu Ambhore) хабар беришича, Redmi 9A модели тез орада Европа бозорига ҳам тақдим этилади.\nЭслатиб ўтамиз – Redmi 9A қурилмаси Helio G25 процессорига таянган илк смартфон бўлиб, 2/32 гигабайтлик тезкор/доимий хотирага эга. Телефон диагоналига 6,53 дюймлик, HD+ форматли IPS-экран ҳамда 5000 мА/соатлик аккумулятор билан жиҳозланган.\nRedmi 9A учун Малайзияда тахминан 84 долларга тенг нарх белгиланган, унинг Европада қанчадан сотилиши эса ҳозирча номаълум. Xiaomi, Redmi ва Poco смартфонларининг глобал прошивка, глобал версия ва хитойча версиялари, уларнинг ўзаро фарқи ҳақида мана бу мақоламиздан батафсил маълумот оласиз.\nЎҚИНГ: Иккита Xiaomi смартфони арзонлашди, биттасининг нархи 100 долларга пасайди!\n#Redmi #Xiaomi #андроид смартфон #нархлар #Xiaomi Redmi K20 Pro #Xiaomi Redmi 9A


Қозоғистондан Ўзбекистонга 2 миллион тонна нефть юбориш оширилади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистондан Ўзбекистонга 2 миллион тонна нефть юбориш оширилади\nҚозоғистон энергетика соҳасида ҳамкорлик доирасини кенгайтирмоқда. Шу жумладан, Ўзбекистонга хом нефть юбориш оширилади. Икки мамлакат ҳукуматлари ўртасида шартнома ишлаб чиқилиб, ратификация қилинди. Қўшни давлат йилига Қозоғистондан икки миллион, Россиядан уч миллион тоннагача, жами беш миллион тонна “қора олтин” сотиб олиш ниятида. Ушбу ҳужжатнинг ратификация қилиниши туфайли республикамиз жанубига куз-қиш мавсумида узилишларсиз табиий газ етказиб бериш ҳам осонлашади.\n- Ўтган йилдан бошлаб биз илк марта Ўзбекистон ҳудуди орқали ва мазкур ҳудуд бўйлаб “Газли-Чимкент” қувурлари орқали жўнатишда газпроводимиз тескари реверс шаклида киришидан фойдаланиб, йўл-йўлакай Қозоғистон газини жанубий вилоятларимизга етказиб бера бошладик. Натижада, газни ташишда 10-12 фоиз тежамкорликка эриша оламиз, айни вақтда жануб аҳолиси ва ёнилғи-энергетика мажмуаси объектлари учун сув ва иссиқлик тарифларини пасайтириш имконини беради.\nШу билан бир вақтда Украина Қозоғистондан янада кўпроқ суюлтирилган газ сотиб ола бошлади. Автоёнилғи қуйиш бекатларини бошқараётган яна иккита Украина компанияси Қозоғистон ишлаб чиқарувчиларидан автогаз харид қилмоқда. Ўтган йили бу маҳсулот экспорти 200 минг тоннадан ортди, бу эса ушбу давлатга автогаз етказиб беришдаги абсолют рекорд кўрсаткич. Агарда Украина бозорига биздан пропан-бутан етказиб берилмаганида, бу мамлакатда ёнилғи кризиси бошланиши мумкин эди. Бугунги кунда 9 та Украина компанияси газ импорт қиляпти. Мутахассислар фикрича, олинаётган маҳсулот миқдори янада ўсиши кутилмоқда.\nИВАН КУДИНОВ, УКРАИНА НЕФТЬ МАҲСУЛОТЛАРИ БОЗОРИ АНАЛИТИГИ:\n- Мазкур газни етказиб бериш бўйича умумий товар айланмаси 130 миллион доллар атрофида бўлди. Ва биз Украина компаниялари томонидан Қозоғистон газига эътибор кучайиб бораётганини кузатяпмиз. Жорий йилнинг ўзида яна иккита янги компания Қозоғистон суюлтирилган газини сотиб ола бошлади. Натижада, харид ҳажми анча ошди. 2019 йилда Қозоғистондан харид қилинаётган газ ҳажми янада ортишини тахмин қилаяпмиз. Ва, балки, янги рекорд кўрсаткичлар қайд этилар. Қозоғистон гази Европа меъёрларига мувофиқ келади, жуда юқори сифатли. Суюлтирилган газ бизда автомобиллар учун ёнилғи сифатида ишлатилади. Автомобиль соҳиблари ҳам Қозоғистон маҳсулоти сифатидан кўнгли тўқ.\nнефтьҚозоғистонЎзбекистонҚозоғистон энергетика соҳасиқора олтинхом нефтьҚозоғистон суюлтирилган гази


ЎЙИНЛАР ЖАДВАЛИ (LIVE) ТРАНСФЕРЛАР ЖОНЛИ ЭФИР (LIVE)\t28.01.2021 -ТВ дастурлар\n26.12.2019 23:34 558\nХабарингиз бор, саноқли кунлардан сўнг Таиландда навбатдаги 23 ёшгача бўлган футболчилар ўртасида Осиё чемпионати старт олади.\nТокио-2020 олимпиада ўйинларига йўлланма тақдим этувчи мазкур мусобақага Ўзбекистон олимпия терма жамоаси ҳам муносиб ҳозирлик олиб бормоқда.\nОлимпиячиларимиз айни пайтда Бирлашган Араб Амирликларида якуний йиғинни ўтказишмоқда. Йиғин доирасида бир қатор ўртоқлик ўйинларида ҳам майдонга тушилмоқда.\nТерма жамоамиз аъзоси Ойбек Бозоров ЎФА расмий сайтига олдиндаги масъулиятли мусобақага тайёргарлик жараёни қандай кетаётгани тўғрисидаги фикрлари билан ўртоқлашди.\n- Осиё чемпионатига тайёргарлик жараёнини давом эттиряпмиз. Кунига 2 маҳалдан машғулотлар олиб бориляпти. Шу билан бир қаторда ўртоқлик ўйинлари ҳам ташкил этиляпти. Ўртоқлик ўйинлари бизга катта мусобақа олдидан бир-биримизни майдонда янада яхшироқ тушунишимиз ҳамда жамоавий ўйинни шакллантиришимизга ёрдам беряпти.\nОсиё чемпионатида мақсадларимиз улкан. Таркибдаги барчанинг нияти – ватанимизга ёруғ юз билан қайтиш. Лекин ҳеч бир учрашувда бизга осон бўлмаслиги табиий. Зеро ҳар бир жамоа қитъа чемпионатида максимал имкониятларини ишга солади. Гуруҳ босқичида ҳам ҳар бир ўйин шиддатли ўтиши тайин. Гуруҳимиздан ўрин олган Эрон, Хитой ва Жанубий Корея терма жамоаларининг ҳар бирини ўзига яраша кучли, шу билан биргаликда камчилик жиҳатлари бор, албатта. Рақиблар ичида қай бири фаворит эканини айта олмайман. Қайси жамоа мусобақага яхши тайёргарлик олиб борган бўлса, ўша жамоа устунлик қилади. Биз энг аввало гуруҳда 1-ўринни эгаллашга ҳаракат қиламиз.\nМусобақа бошланишини кўпчилик орзиқиб кутяпти. Чемпионат давомида юртимиздаги кўплаб ишқибозлар, улар қаторида оила аъзоларимиз ҳам бизни қўллаб-қувватлашади. Буни ҳис этган ҳолда биз ҳам бор куч-маҳоратимизни ишга соламиз ва уларнинг ишончларини оқлаб, ғалабалар билан хурсанд қилишга уринамиз, - дея таъкидлади маҳоратли футболчи.\n25.01.2021 02:21 471\n26.01.2021 02:21 408\nFutboll.tv: UFC жангчилари Маҳмуднинг ғалабасига муносабат билдиришди, Мурадов UFC президенти билан нимани гаплашганди?\n22.01.2021 18:21 357\n22.01.2021 03:00 291\n19.01.2021 00:42 255\n22.01.2021 00:42 207\n23.01.2021 00:42 180\n25.01.2021 01:00 168\nКарикатура: "Интер" "Милан"нинг мағлубиятидан фойдалана олмади\n2 Ман. Юнайтед 20 40\n6 Эвертон 18 33\n7 Тоттенҳэм 18 33\n9 Челси 20 30\n14 Вулверҳэмптон 20 23\n15 Бёрнли 19 22\n18 Фулҳэм 19 13\n20 Лорьян 20 15\n21 Дижон 21 15\nЖонли эфирда томоша килиш 21 февраля в 03:00\nЖонли эфирда томоша килиш 20 февраля в 22:45\nЖонли эфирда томоша килиш 20 февраля в 18:00\nЖонли эфирда томоша килиш 14 февраля в 22:45\nЖонли эфирда томоша килиш 14 февраля в 03:00\nЖонли эфирда томоша килиш 13 февраля в 18:00\nЖонли эфирда томоша килиш 7 февраля в 23:00\nЖонли эфирда томоша килиш 7 февраля в 22:45\nЖонли эфирда томоша килиш 6 февраля в 18:00\nЖонли эфирда томоша килиш 3 февраля в 22:45\nЖонли эфирда томоша килиш 3 февраля в 03:00\nЖонли эфирда томоша килиш 31 января в 19:00\nЖонли эфирда томоша килиш 31 января в 16:30\nЖонли эфирда томоша килиш 30 января в 20:30\nЖонли эфирда томоша килиш 28 января в 23:00\nЖонли эфирда томоша килиш 27 января в 23:15\n"Локомотив" Анталияга учиб кетди || 28.01.2021\n"Барселона" икки испаниялик чап қанот ҳимоячиларга қизиқмоқда || 28.01.2021\nЗлатан vs Лукаку — аслида нима бўлган? || 28.01.2021


Келгуси 5 йилга мўлжалланган макроиқтисодий режалар маълум қилинди – Газета.uz\nLotinchada 1 январ 2022, 22:37 Жамият\nАдлия вазирлиги 2017−2021 йилларга мўлжалланган Ҳаракатлар стратегиясини амалга ошириш муддати тугаганлиги муносабати билан «Янги Ўзбекистоннинг 2022−2026 йилларга мўлжалланган Тараққиёт стратегияси тўғрисида»ги президент фармони лойиҳасини ишлаб чиқди.\nТаклиф этилаётган Тараққиёт стратегиясининг учинчи устувор йўналиши — Миллий иқтисодиётни ривожлантириш, унинг ўсиш суръатларини замон талаблари даражасида таъминлашда келгуси 5 йилда амалга ошириш режалаштирилган макроиқтисодий кўрсаткичлар қайд этилган.\nШу билан бирга, 2030 йилга бориб аҳоли жон бошига тўғри келадиган даромадни 4 минг АҚШ долларидан ошириш ҳамда «даромади ўртачадан юқори бўлган давлатлар» қаторига кириш учун замин яратиш кўзланган.\nМакроиқтисодий барқарорликни таъминлаш ва йиллик инфляция даражасини 2023 йилгача босқичма-босқич 5 фоизгача пасайтириш режа қилинган. Ҳозирда 9,98 фоизга тенг.\nҚолаверса, Давлат бюджети тақчиллигини 2023 йилдан ЯИМга нисбатан 3 фоиздан ошиб кетмаслигини таъминлаш мақсад қилинган, ҳозирда у 6 фоиз атрофида.\nДавлат қарзини бошқаришда йилига янги жалб қилинган ташқи қарз миқдори 4,5 млрд доллардан ошиб кетмаслигини таъминлаш ҳам режада бор. Иқтисодчи Отабек Бакировнинг ёзишича, бу ерда фақат давлат қарзи назарда тутилмоқда, давлат ва давлат назорати остидаги корпорациялранинг қарзига чегаралар қўйилмаган.\n2026 йилга қадар экспорт ҳажмларини 30 млрд долларга етказиш кўзланган, ҳозирда ушбу кўрсаткич 16 млрд доллар атрофида.\nБундан ташқари, келгуси 5 йилликда ишсизлик даражасини камида 2 баравар қисқартириш (ҳозир 9,5% атрофида), камбағалликни камида 2 бараварга қисқартириш (ҳозир тахминан 15 фоиз), солиқ юкламасини ялпи ички маҳсулотнинг 25 фоизи даражасига камайтириш (ҳозир 30%) мақсад қилинган.\nЎзбекистон иқтисодиёти 30 йил мобайнида қандай ўзгарди? 10 декабр 2021, 09:59


Хаж технологияси: Маккадаги хаёт ва мамот тикилинчлари кандай бошкарилади? – КУН УЗ\nГлавная / Маданият / Хаж технологияси: Маккадаги хаёт ва мамот тикилинчлари кандай бошкарилади?\n01.02.2018\tМаданият Comments Off on Хаж технологияси: Маккадаги хаёт ва мамот тикилинчлари кандай бошкарилади? 164 Показы\nХар йили Саудия Арабистонининг ахолиси бир хафта давомида уч миллионга купаяди. Чунки Зулхижжа ойининг дастлабки 10 кунида бутун дунёдан мусулмонлар хаж ибодатини адо этиш учун Макка шахрига келади. Ахолининг киска муддат ичида бу кадар купайиб кетишига дунёнинг куплаб шахарлари тайёр эмас. Аммо замонавий Макка шахрининг курилишида шу нарса хисобга олинган. Шунга карамай, бу ерда хам баъзан фалокатли тикилинчлар юз бериб туради. Бу йилги хаж мавсумида Мино водийсида юз берган фожеада 700 дан зиёд одам халок булгани бунга бир мисол.\nБу каби фожеаларнинг олдини олиш учун хаж ибодати билан боглик иншоотлар курилишига Саудия Арабистони хукумати дунёнинг энг яхши архитектор ва дизайнерларини таклиф этади. Хаж арконлари билан боглик тикилинч муаммоларини бартараф этишда кандай архитектура ва дизайн усулларидан фойдаланилган? Бу маколада шу мавзу ёритилади.\nХожилар учун махсус курилган аэропорт\nКирол Абдулазиз аэропортидаги анъанавий бадавий чодирларига ухшатиб курилган Хаж терминали бир миллион кв. метрга якин майдонни эгаллаб, томи тефлон полимери ва ойнали пластмасса билан ёпилган.\nЙуловчилар юкларини иклими назорат килинадиган булинмадан олишади. Хавонинг табиий алмашинуви энг оптимал таъминланган очик жойдаги кутиш залида эса, ташкарида хаво 50 даража иссик булса хам, харорат 25 градусдан ошмайди.\nХар куни 600 тонна ахлат пневматик кувурларда тортиб олинади\nМасжидни кайта куришга сарфланган 20 миллиард доллардан ортик харажат ичида мухим бир муаммони бартараф этиш хам кузда тутилган: хар куни йигиладиган 600 тонна ахлатни бир ёкли килиш. Шу максадда Маккадаги масжид атрофида 400 та пневматик кувур урнатилган.\nУ ерга ташланган чикит ер ости кувурлари оркали суриб олиниб, 1,5 км. наридaги ахлат марказига олиб бориб ташланади. У ердан юк машиналарига юкланиб, махсус ахлат майдонларига олиб кетилади.\nКупрок одамни кабул килиш учун масжидни кенгайтириш лойихаси\nМакка шахридаги Масжид ал-Харом Каба атрофида курилган ва мудом катталашиб бораётган ибодатхона булиб, хаж мавсуми унда бир пайтнинг узида 2-3 миллион одам йигилади. Хар йили бу ерга хажга келган хар бир мусулмон Кабани икки бор етти маротаба айланиб чикиши керак. Одам куплигидан, баъзан, айрим зиёратчилар Каба томигача чикиб кетади. Бу муаммони бартараф этиш учун Генслер фирмаси дизайнерлари ёлланган.\nУлар Каба атрофида саккиз ёнли махсус платформа ишлаб чикишди. Натижада тикилинч камайиб, одамлар окими тезрок ва купрок утишига имкон яратилди.\n0, 01 фоиз зиёратчилар учун мехмонхона\n2017 йилда куриб битказилиши кутилаётган Абраж Кудай мехмонхонаси дунёдаги энг катта отел булади. У 12 минора, 10 минг хона, 70 ресторан, 4 та вертолёт куниш майдончаси, дуконлар маркази ва автобус бекатидан иборат. Бешта кавати саудийлар кироллик оиласи учун ажратилган. Мехмонхона ута бой зиёратчилар учун мулжалланган.\nХажнинг мухим арконларидан бирини бажариш учун куплаб зиёратчилар Мино водийсида тунайди. Узок йилллар бу ерда хожилар учун оддий пахта матодан тикилган утовлар буларди. Аммо 1997 йил юз берган дахшатли ёнгин 300 га якин одамни хаётдан олиб кетгач, Саудия хукумати оловга чидамли мукобил утов излашга тушди. Натижада хаво салкинлатгич билан таъминланган, тефлон билан копланган 100 мингта ойнали пластмасса чодирлар бунёд этилди. Минода, шунингдек, махсус касалхоналар ва тез тиббий ёрдам марказлари хам ташкил этилди. Аммо Мино водийси хануз хаж мавсумининг хавфсизлик энг бекарор булган худуди хисобланади. 700 га якин улимга сабаб булгна бу йилги фожеа хам шу ерда руй берди.\nХажнинг учинчи куни зиёратчилар Жамарот купригига келиб шайтонга карата еттита тош отишади. Бу ерда илгари хам бир неча бор фалокатли тикилинчлар юз берган. Чунки Жамарот куприги хожилар энг куп йигиладиган жой хисобланади. Тикилинчларни камайтириш максадида охирги йилларда Жамарот куприги беш каватли килиб курилди. Энди одамлар тош отиладиган устунларга осонрок етиб боради. Одамларнинг келиш ва кетиш йулаклари хам алохида-алохида килиб ажратилган. Сунгги фожеада Жамарот купригига олиб келадиган икки йулакдаги одамлар бир жойда туташиб, катта тикилинчни юзага келтиргани айтилмокда.\nПред. Бехуда гапларнинг зарари\nСледующая 1 октябрь — Укитувчи ва мураббийлар куни\nSamsung телевизорлари уйдан чикмаган холда ишлаш, дам олиш ва укишга ёрдам беради\nID-картани расмийлаштириш ва бериш тизими буйича президент фармони лойихаси эълон килинди


TIB.UZ / Панкреатит? Ошқозон ости бези ёрдамга чақиряпти! - TIB.UZ\nПанкреатит? Ошқозон ости бези ёрдамга чақиряпти!\nTIB.UZ Шифокор маслаҳати Панкреатит? Ошқозон ости бези ёрдамга чақиряпти!\nСир эмас, кўпчилигимиз моддий эҳтиёжларимизни қондириш учун кўп ишлаймиз. Баъзида ҳатто овқатланишни ҳам унутиб қўямиз. Унутмасак-да, вақтимизни, кўпинча чўнтакдаги «қадри баланд» моянамизни тежаб, иштаҳамизни «бўғиб», ошқозонимизни алдаб қўямиз. Бундан кимга фойда, кимга зарар? Бу ҳақда ўйлашга ҳам вақт қурғур изн бермайди-да. Аммо кун келиб организм дегани «хархаша» қилиб қолса борми, терлаб, кечалари ухламай, ҳатто овқатланмай йиғиб-терган пулларимизни бир зумда дорихонага ташлаб чиқамиз. Ана ўшанда дўппини бошдан олиб, ҳаммасини бамайлихотир ўйлашга вақт ҳам топила қолади.\n– Агар одам тўлиқ дам олмаса, қуруқ овқат билан кифояланиб, вақтни тежаб фастфуд, яъни тез пишадиган таомларни истеъмол қилса, организмда энергетик мувозанат бузилади, – дейди олий тоифали гастроэнтеролог Холида Очилова. – Энергиянинг кўп сарф бўлиши эса касалликнинг ривожланишига туртки беради. Оғир вазифани уддалаш учун организм захирадаги энергиядан фойдаланишга мажбур. Бунда тамаки, алкогол, қаҳва «беминнат ёрдамчи». Ғайратни оширувчи ушбу моддалар умуман бўлмаганда эди, тугаб битаётган ички резервлар зудлик билан ўзларининг оғир аҳволи ҳақида, албатта, дарак берарди: кишини эсноқ тутиб, кўзлари юмилиб кетаверади, одам ўзини ҳорғин ҳис этади, эрталаблари ёстиқдан бош кўтариш оғир кечади. Аммо тамаки ёки бир финжон қаҳвали «нонушта» бу аломатларни бир зумда даф қилади, оқибатда тетиккина «ишчан» яна ишга югуради. Кун бўйи тинмай ишлайди. Узоқ меҳнат кунидан сўнг ўзини тартибга солиш учун яна кўп-кўп қаҳва, тамакига эҳтиёж сезади. Меҳнаткашнинг доимий «ҳамроҳлари» (қаҳва, спиртли ичимликлар, тамаки, вақти-вақти билан бўладиган стресслар, қаттиқ чарчаш, қуруқ овқатланиш) – ҳаммаси биргаликда тўппа-тўғри ҳеч қандай тўсиқсиз бехато отиладиган «замбарак» – ошқозон ости безига йиғилади. Ва бундай ҳолатларнинг давомийлиги «замбарак»ни портлашга мажбур қилади. Якун ўзингизга аён – панкреатит! Яъни ўз ферментлари ҳисобига ошқозон ости бези тўқималари фаолияти бузилади ва яллиғланади. Панкреатит ривожланаётганда бу ферментлар ўн икки бармоқ ичакка ажралмасдан ошқозон ости бези тўқималарининг ўзида ишлай бошлайди ва унинг бузилишига олиб келади. Бундай пайтда бемор қорнининг юқори қисмида чапдан ёки «кўкрак ости»дан, бел айланасида оғриқ пайдо бўлади. Шу билан бирга, ич бузилиши (ич кетиш), елнинг кўпайиши, кўнгил айниши, қайт қилиш, иштаҳанинг йўқолиши ҳам кузатилади. Агар қориннинг юқори қисмидаги оғриқ ҳафтасига уч маротаба бўлса, парҳез ҳамда яшаш тарзининг тартибга тушиши аҳволнинг яхшиланишига олиб келмаса, албатта, гастроэнтеролог кўригидан ўтиш шарт.\nЎткир панкреатит асорати – панкреонекрозда ошқозон ости безининг катта қисмида тўқималарнинг ўлиши (некроз) кузатилади. Бундай пайтда жарроҳлик амалиёти ўтказилмаса, ўлимга олиб бориши мумкин.\nЎткир ва сурункали панкреатитни даволаётганда бемор биринчи 2-3 кунда ўзини овқатдан тиймоғи лозим. Бундан ташқари, шифокор махсус фермент дорилар ёзиб беради. Очлик давридан сўнг 5-7 кунгача жиддий парҳез тутилади. Бир кунда кам-камдан, 5-6 марта овқатланиш тавсия этилади. Рациондан аччиқ, ёғли, дудланган маҳсулотлар, хом сабзавот ва мевалар, дуккакли, гўштли, балиқли, қўзиқоринли қайнатмалар, қаҳва, какао, мевали, сабзавотли нордон шарбатлар, газланган ичимликлар, квас, сут, асал, шоколад, сирка, мурабболар олиб ташланади. Спиртли ичимликларнинг барча тури тақиқланади.\nБир ҳафтадан сўнг кучли шамоллаш ўтиб кетгач ҳам парҳез ушлаб турилади: табиий тоза озиқ-овқат истеъмол қилинади.\nОшқозон ости бези хасталигининг ривожланиш омиллари\nОвқатланиш тартибининг бузилиши, катта миқдордаги ёғли таомларни ҳисобсиз истеъмол қилиш, рационда аччиқ егуликларнинг зиёдлиги, ёғ ва оқсилнинг кўплиги ёки етишмаслиги;\nчекиш – ошқозон ости бези саратони хавфини кучайтиради;\nспиртли ичимликларни ҳаддан ортиқ кўп истеъмол қилиш. Асосан 25-40 ёшли эркакларда шу важдан панкреатит ўткир тури кузатилади;\nузоқ ва тез-тез кузатиладиган стресслар;\nпаразитар инфекциялар (лямблиоз) ва инвазия (описторхоз);\nдори-дармон воситаларини назоратсиз қабул қилиш, ўз-ўзини даволаш.\nИшдан ташқари вақтда ҳам тинмай ишлайдиган, доимий стрессда юрадиганлар оғир иш кунидан сўнг куч тўплашни билиши керак. Руҳий-асаб танглигини қуйидаги усуллар билан бартараф этиш мумкин:\n— аутоген машғулотлар ёрдамида;\n— сувли муолажалар (иссиқ ванна – бўшаштиради, совуқ ё илиқ душ тетиклаштиради, ланжлик ва ҳорғинликни олади;\n— жисмоний машқлар ва спорт билан шуғулланиш. Бу стресслар билан курашишга ёрдам бериб, кун бўйи йиғилган адреналинларни организмдан чиқариб ташлайди, танани кислород билан тўйинтиради, мушакларнинг фаол ишлаши асаб тизими фаолиятини яхшилайди;\n— яшаш тарзини бир муддат ўзгартириш (табиат қўйнида сайр қилиш, шаҳар четига, дачага бориш, туристик саёҳатлар ва ҳоказо);\n— хобби – коллекциялаш, тўқиш, рақс мусиқа ва ҳоказо.\n'Панкреатит? Ошқозон ости бези ёрдамга чақиряпти!' have 1 comment\nli class="comment even thread-even depth-1" id="comment-3101">\n17.05.2018 @ 15:57\nНевронома 2 артирерия ёнида жойлащган яний опкаани ёнида ренгерда кисточный деп айттила операция Кир олип ташап крае дейишди ман нима килишим керак


Ўзбекистон саноат ишлаб чиқариши тобора ривожланиб бормоқда\n20 Avgust 14:51 Иқтисодиёт\nИШЛАБ ЧИҚАРИШ ИҚТИСОДИЁТ САНОАТ СТАТИСТИКА СТАТИСТИКА ҚЎМИТАСИ ЎЗБЕКИСТОН\nЎзбекистон Республикаси Давлат статистика қўмитаси дастлабки тадқиқот ўтказди, натижада 2020 йилнинг биринчи ярмида Ўзбекистон корхоналари саноат ишлаб чиқарилган маҳсулоти 194,9 трлн. сўмни ташкил этди, 2019 йилнинг шу даврига нисбатан саноат маҳсулотининг жисмоний ҳажми индекси 97,4% ташкил этди.\nСаноат ишлаб чиқаришининг реал ҳажмини пасайишида асосий омиллар унинг тоғ-кон корхоналари – 24,2% га, сув таъминоти, канализация, чиқиндиларни йиғиш ва утилизация қилиш – 8,3% га қисқариши, қайта ишлаш саноатида 2,7% га, электр энергияси, газ, буғ ва кондиционерлик ускуналарни ишлаб чиқаришда эса 9,4% га – кўпайиш бўлди.\n2020 йил январ-июл ойларида тоғ-кон саноати корхоналари томонидан ишлаб чиқарилган маҳсулотлар ҳажми 19,2 трлн. сўмни ёки саноатнинг жамидан 9,9% ташкил этди.\n2019 йилнинг шу даврига нисбатан каолин ишлаб чиқариш 53,0% га, шағал ишлаб чиқариш 0,8% га ва мой ишлаб чиқариш 3,5% га ўсиши кузатилмоқда. Шу билан бирга, газ конденсати ишлаб чиқариш 31,6% га, шағал – 61,3% га, табиий газ – 17,9% га ва кўмир – 9,4% га пасайиш кузатилмоқда.\nҚайта ишлаб чиқариш корхоналари 2020 йил январ-июл ойларида 159,2 трлн. сўмни ёки жами саноатнинг 81,7% ташкил этди.\nҚайта ишлаш саноати таркибида юқори технологияли тармоқларнинг улуши 1,6% (2019 йил январ-июл ойларида 1,6%), ўрта юқори технологияли саноатнинг улуши 23,8% (26,3%), ўрта паст технологияли саноатнинг улуши 39,5% (36, 5%) ва паст технологияли саноатнинг улуши эса – 35,1% (35,6%).\nЎзбекистондаги бозорларда нархлар қандай ўзгарган\nҚайта ишлаш саноатида машина ва ускуналарни ишлаб чиқариш, таъмирлаш, йиғиш, автомобиллар, тиркамалар, ярим тиркамалар ва бошқа тайёр маҳсулотлар ишлаб чиқариш корхоналарининг улуши 19,3% ни ташкил этди (ҳажм кўрсаткичи 2019 йил январ-июлига қадар 99,0% га этди), металлургия саноати – 25,1% (104,0%), тўқимачилик, кийим-кечак ва чарм маҳсулотлари ишлаб чиқариш корхоналари – 15,9% (108,5%), озиқ-овқат маҳсулотлари, ичимликлар ва тамаки маҳсулотлари ишлаб чиқариш – 16,5% (104,4%), кимёвий маҳсулотлар, резина ва пластмасса буюмлари ишлаб чиқарадиган корхоналар – 9,9% (100,3%).\n2020 йил январ-июл ойларида республикада 610,6 минг тонна бензин ишлаб чиқарилди (2019 йилнинг мос даврига нисбатан ўсиш 2,6%), 250,3 минг тонна ип-калава (8,8%), 1064 , юмшоқ буғдойдан 6,0 минг тонна ун (21,0%) ва 157,9 млн. литр пиво (17,1%).\n2020 йил январ-июл ойларида республикада 472 та автобус ишлаб чиқарилди (ишлаб чиқариш 2019 йилнинг мос даврига нисбатан 56,9% га пасайиши). 2020 йилда энг катта ишлаб чиқариш ҳажми март ойида қайд этилди, 176 дона.\n2020 йил январ-июл ойларида республикада 137,2 минг дона автомобил двигателлари ишлаб чиқарилди (2019 йилнинг мос даврига нисбатан ўсиш 19,8%). 2020 йилда ушбу маҳсулотларни ишлаб чиқаришнинг энг катта ҳажми июл ойига тоғри келиб 24,1 минг донани ташкил этди.\n2020 йил январ-июл ойларида республикада 2169 юк машиналари ишлаб чиқарилди (2019 йилнинг мос даврига нисбатан ишлаб чиқариш ҳажми 27,3% камайди). 2020 йилда ушбу маҳсулотларни ишлаб чиқаришнинг энг катта ҳажми июн ойида 389 донани ташкил этди.\n2019 йилнинг шу даврига нисбатан ишлаб чиқариш саноатида енгил автомобиллар ишлаб чиқариш 1,1 марта, автомобил двигателлари 1,2 мартага, мотор бензинлари 2,6% га, радиаторлар, сустуруcулар ва эгзоз қувурлари, дебрияжлар ва бошқалар ишлаб чиқарилди бошқарув механизмлари ва уларнинг таркибий қисмлари – 1,3 мартага ўсиш кўрсатди.\nАвтомобилсозлик соҳасида 2020 йил январ-июл ойларида 41,663 “Nexia” автомобили ишлаб чиқарилди (2019 йилнинг шу даврига нисбатан ўсиш суръати 96,6% ни ташкил этди), 44 901 – “Cobalt” (149,7%), 30 368 – “Gentra” (124,5%), 30 889 – “Damas” (111.7%), 16 370 – “Spark” (138.9%) ва 4520 – “Labo” (101.9%).\n2020 йил январ-июл ойларида республикада 630 та трактор ишлаб чиқарилди (2019 йил январ-июл ойларига нисбатан ишлаб чиқариш ўсиши 21,0% га пасайди). Трактор ишлаб чиқаришнинг энг катта ҳажми 2020 йил апрел ойида 234 донани ташкил этди.\n2020 йил январ-июл ойларида республикада 573 дона рипперс ва култиватор ишлаб чиқарилди (ишлаб чиқаришнинг пасайиши 2019 йилнинг мос даврига нисбатан 52,7% га қайд этилди). 2020 йил апрел ойида ушбу маҳсулотларнинг энг катта ишлаб чиқариш ҳажми 144 донани ташкил этди.\nТехнологик ускуналарни капитал таъмирлаш кимё корхоналарининг ишлаб чиқариш қувватини ошириш ва аммоний сулфат (2019 йил январ-июлига нисбатан 106,7%), калий хлорид (103,1%) ва каустик сода (3,5 мартага) ишлаб чиқариш кўрсаткичларини ўтган йилга нисбатан юқори бўлишига имкон берди.\nШу билан бирга, метил спирти (2019 йил январ-июлига нисбатан 55,3%), акрил ёки винил полимерлари (89,7%) асосидаги бўёқлар ва лаклар ишлаб чиқаришнинг пасайиши кузатилмоқда.\nЭлектр таъминоти, газ таъминоти, буғ ва ҳавони тозалаш корхоналари томонидан ишлаб чиқарилган маҳсулотлар ҳажми 15,3 трлн. сўмни (жами саноатнинг 7,8%) ташкил этди.\nСаноатнинг жисмоний ҳажми индекси 2019 йилнинг мос даврига нисбатан 9,4% ўсди.\nСув таъминоти, канализация, чиқиндиларни йиғиш ва утилизация қилиш корхоналари томонидан ишлаб чиқарилган маҳсулотлар ҳажми 1,2 трлн. сўмни (жами саноатнинг 0,6%) ташкил этди.\n2019 йилнинг мос даври билан таққослаганда бўшлиқларни, чўкинди резервуарларини ва септикларни бўшатиш, тозалаш ва қайта ишлаш бўйича хизматлар 33,6% ошди. Шу билан бирга, оқава сувларни олиб ташлаш, ташиш ва тозалаш хизматлари ҳажми 4,3%, тўқимачилик чиқиндиларини ишлаб чиқариш 9,3% камайган.\nТайёр маҳсулотлар ишлаб чиқаришни кўпайтириш ва рағбатлантириш бўйича кўрилган чора-тадбирлар натижасида истеъмол товарлари ишлаб чиқариш 64,5 трлн. сўмни ташкил этди ва 2019 йилнинг мос даврига нисбатан 1,7% ўсди, саноатнинг умумий ҳажмидаги улуши 33,1% ташкил этди.\n2019 йилнинг шу даврига нисбатан 2020 йил январ-июл ойларида истеъмол товарлари ишлаб чиқариш таркибида ноозиқ-овқат товарлари улуши 64,7% дан 64,6% га пасайган.\nОзиқ-овқат маҳсулотларини ишлаб чиқариш таркибида вино, ароқ маҳсулотлари ва пиво ишлаб чиқариш 6,8% ни ташкил этди (2019 йил январ-июл ойларида 7,2%).\nИстеъмол товарларини ишлаб чиқариш таркибида энг катта улуш Андижон вилоятига тоғри келди (истеъмол товарлари умумий ҳажмининг 23,7%), Тошкент шаҳри улуши (19,4%), Тошкент вилояти улуши (11,0%), Самарқанд вилояти (8,6%) Фарғона (6,2%).\nИстеъмол товарлари ишлаб чиқаришнинг энг катта ўсиши Қорақалпоғистон Республикасида (2019 йилнинг мос даврига нисбатан 105,9%), Хоразм (107,1%), Андижон (105,7%) вилоятлари ва Тошкент шаҳрида (104,3%) Республика бўйича ўртача кўрсаткичдан (101,7%) юқори бўлиб қайд этилди.\nРеспубликада озиқ-овқат маҳсулотларини ишлаб чиқариш таркибида энг катта улуш Тошкент шаҳрига (озиқ-овқат маҳсулотларининг 23,6%), Тошкент (16,4%) ва Самарқанд (9,4%) вилоятларига тўғри келди.\nШу билан бирга, озиқ-овқат маҳсулотларини ишлаб чиқаришнинг энг юқори ўсиши Сурхондарё (+ 11,8%), Тошкент (+ 14,7%) ва Тошкент шаҳрида (+ 8,3%) қайд этилди.\nНоозиқ-овқат товарлари ишлаб чиқариш таркибида энг катта улуш Андижон вилояти (умумий ноозиқ-овқат товарлари ҳажмининг 33,5%), Тошкент шаҳри (17,1%), Самарқанд вилоятли (8,2%), Хоразм вилоятли (6,1%). ва Тошкент вилояти (8,0%).\nНоозиқ-овқат товарлари ишлаб чиқаришнинг энг катта ўсиши Хоразм (2019 йилнинг мос даврига нисбатан + 14,4%), Андижон (+ 6,0%), Тошкент (+ 4,3%) ва Наманган (+ 3,5%) вилоятларида қайд этилди.\nҲисобот даврида хорижий инвестициялар иштирокидаги корхоналар томонидан 44,9 трлн. сўмни ташкил этди, уларнинг умумий ишлаб чиқариш ҳажмидаги улуши 23,0% ни ташкил қилди.\nСаноат ишлаб чиқаришининг ўзгаришига сезиларли даражада саноат маҳсулотларини ишлаб чиқариш индексининг Самарқанд (2019 йил январ-июлига нисбатан 90,0%), Қашқадарё (96,7%), Бухоро (97,5%), Сирдарёда (99,8%) ва Фарғона (99,8%) вилоятлари пасайиши таъсир кўрсатди.\nШу билан бирга, Тошкент вилояти (2019 йил январ-июлига нисбатан + 9,6%), Хоразм вилояти (+ 7,1%), Наманган вилояти (+ 5,8%), Қорақалпоғистон Республикаси (+5,9%) ва Тошкент шаҳрида (+ 4,3%) истеъмол товарлари ишлаб чиқаришнинг сезиларли ўсиши кузатилмоқда.\nРеспублика саноат маҳсулоти таркибида энг катта улуш Тошкент шаҳридаги (республика саноат ҳажмининг 17,5%), Навоий (17,5%), Тошкент (17,6%), ва Андижон (10,4%) корхоналарига тўғри келади. Фарғона (5,7%) вилоятлари. Саноат маҳсулотлари ишлаб чиқаришнинг энг кам улуши Сурхондарё (1,4%) ва Жиззах (1,6%) вилоятларидаги корхоналарда қайд этилди.\nАҳоли жон бошига саноат маҳсулотларини ишлаб чиқаришни табақалаштириш таҳлили республика бўйича ўртача кўрсаткичдан (5724,3 минг сўм) Навоий (34 013,7 минг сўм), Тошкент (11 591,5 минг сўм), Андижон (6430,3 минг) вилоятларига ва ва Тошкент шаҳрига (13 166,0 минг сўм) га нисбатан юқори эканлигини кўрсатди.\nҲисобот даврида республикада аҳоли жон бошига истеъмол товарлари ишлаб чиқариш 1 893,5 минг сўмни ташкил қилди, шу жумладан Тошкент шаҳрида – 4,812,3 минг сўм, Андижон вилоятида – 4861,7 минг сўм, Тошкент вилоятида – 2 392,6 минг сўм, Навоий вилоятида – 2013,7 минг сўм.\nҲисобот даврида кичик бизнес субектлари томонидан 49,4 трлн. сўмни ташкил этди, уларнинг умумий ишлаб чиқариш ҳажмидаги улуши 25,3% ни ташкил этди.\nКичик бизнеснинг энг катта улуши Жиззах (жами саноатнинг 57,4%), Сурхондарё (45,6%), Самарқанд (43,6%), Наманган (45,9%), Фарғона (37,8%) вилоятларида ва Тошкент шаҳрида (38,2%) кузатилди.\nШу билан бирга, кичик бизнеснинг энг кам улуши Навоий (6,5%), Андижон (18,1%) ва Тошкент (19,5%) вилоятларида, шунингдек Қорақалпоғистон Республикасида (22,0%) қайд этилди. Саноат ишлаб чиқаришининг республика ҳудудлари таркибидаги таҳлили шуни кўрсатдики, саноатнинг умумий ҳажмида кичик бизнес маҳсулотларини ишлаб чиқариш улушининг пастлиги ушбу ҳудудларда жойлашган йирик саноат корхоналарининг катта ҳажмдаги ишлаб чиқариш ҳажми билан изоҳланади.\nБугунги кунда республикада 77,1 минг саноат корхоналари фаолият кўрсатмоқда, улардан 15,1 мингтаси (фаолият юритаётган корхоналар умумий сонининг 19,6%) Тошкент шаҳрида, 8,1 мингтаси (10,5%) Фарғона, 8,1 минг (10,5%) – Тошкент, 7,9 минг (10,3%) – Андижон, 6,4 минг (8,3%) – Самарқанд ва 6,0 минг (7, 8%) – Наманган вилоятларида жойлашган.\n2020 йил январ-июл ойларида республикада 11 246 саноат корхоналари янгидан ташкил этилди, шундан 1119 (янги ташкил этилганларнинг умумий сонининг 10,0%) Тошкент шаҳрига тўғри келади, 947 (8,4%) – Самарқанд, 865 (7) , 7%) – Тошкент, 775 (6,9%) – Фарғона, 646 (5,7%) – Хоразм вилоятларида очилди.\nҲозирги кунда энг кўп ишлаб турган саноат корхоналари Андижон (31010 дона), Наманган (2423 та), Самарқанд (1 493 та), Қўқон (дона) ва Тошкентнинг қуйидаги туманларида жойлашган: Олмазор (2086 та). ), Чилонзор (1 902 дона), Учтепа (1824 дона), Юнусобод (1,641 дона), Шайхонтоҳур (1361 дона) ва Сергели (1317 дона).\n2020 йил 1 август ҳолатига кўра ишлаётган саноат корхоналарининг энг кам сони Сирдарё вилоятининг Ширин (50 дона) ва Сардоба (69 дона) туманларида жойлашган; Навоий вилояти Томди тумани (56 дона); Янгиобод вилояти (60 дона), Жиззах вилояти; Қорақалпоғистон Республикасининг Кегейли (64 дона), Канликўл (65 дона), Тахтакўпир (58 дона) ва Бўзатаус (23 дона) вилоятлари; Сурхондарё вилояти, Бандихон тумани (37 дона).\nЎзбекистонда кимё саноати модернизация қилинмоқда


Кўп квартирали уй-жойларда яшовчи ижтимоий ҳимояга муҳтож оилаларга субсидия ажратилади - Ishonch.uz\nБош саҳифа Жамият Кўп квартирали уй-жойларда яшовчи ижтимоий ҳимояга муҳтож оилаларга субсидия ажратилади\nКўп квартирали уй-жойларда яшовчи ижтимоий ҳимояга муҳтож оилаларга субсидия ажратилади\n“Кўп квартирали уй-жойларни бошқариш тизимини янада такомиллаштириш тўғрисида”ги Президент қарори (ПҚ–5152-сон, 19.06.2021 й.) қабул қилинди. Бу ҳақда «Ҳуқуқий ахборот» канали хабар берди.\n➖ кўп квартирали уй-жойга туташ ҳудудларда янги объектларни қуриш;\n➖ мулкдорлар амал қилиши мажбурий бўлган кўп квартирали уй-жойларда умумий мол-мулкни бошқаришнинг талаб ва қоидаларини тасдиқлаш;\n➖ кўп квартирали уй-жой учун қарз ва кредитларни жалб қилиш.\nАввалги саҳифа6 085 та кўп квартирали уй-жойлар мукаммал таъмирланади\nКейинги мақолаТошкентда «Йога фестивали» ташкил этилди


PУҲИЯТ МАНБАИ - AmuNews.uz - энг сўнгги янгиликлар\nКуй авжида узилмасин тор,\nШеър ярмида синмасин қалам.\nЯшаб бўлмай умрини зинҳор,\nБу дунёдан кетмасин одам.\nКуй авжида узилди, шеър ярмида синди-ку қалам. Дунёга келмай қолди қанча-қанча шеърлар. Қўшиққа айланмади сатрлар. Худди ўзбек шеъриятининг чинори қулагандек бўлди. Диллар ашъорсиз, боғлар булбулсиз, қўллар қаламсиз қолгандек гўё. Йиллар ўтди, вақт ўтди. Шоир ҳар доим қалбларда барҳаёт.\nШоир ҳаётлигида лолақизғалдоққа "Қабрим узра ҳилпираб тур”, - дея илтижо қилган эди. Унинг шеърлари, баётлари кўнгил гулшанида лолақизғалдоқдек яшнаб турибди. Бу лолақизғалдоқдан кўнгиллар малҳам топгай, юраклар сирдош топгай, ҳаётдан излаганингизни топа олмаганингизда, нолишга тараддудланганингизда ёнингиздаги бахтни ҳис қилдириш учун шу сатрлар тилингизда айланиши табиий:\nБиз бахтли бўламиз,\nУчрашиш, биринчи нигоҳ бу бахтли бўлиш учун ишора эканлигини, сиз сезмаган ҳолда бахтли эканлигингизни ҳис қиласиз.\nУнчалик ташбиҳ ва истиоралар кўзга ташланавермайдиган Муҳаммад Юсуф шеърлари соғинган онангизни, сўлим қишлоғингизни, биринчи ютуқларингизни эсга солиш билан бирга келажак ҳақида мушоҳада юритишга ундайди.\nҲар кимнинг ҳам сочларига оқ тушсин,\nАжин тушсин, юзларига доғ тушсин.\nҚўлларига асо - бир таёқ тушсин.\nИмони соф, юзга кириб ёруғ юз,\nВа жисмига сўнгги сафар олдидан\nЎз боласи қўлидан тупроқ тушсин.\nБу қандай тилакки, бахтнинг ўзгинаси. Шоир сизга узундан-узоқ тилак тиламаяпти. Бор-йўғи инсон дунёда ёруғ юз билан яшаши, фарзандлар камолини кўришни тилаяпти. Ўлим ҳам бахтдек гўё. Фарзандлар қўлидан жисмига тупроқ тушиш бахти, юзларига ажин тушиши, қўлига бир ассо-таёқ тушиши ҳам бир бахт эканлигини ҳис қиласиз ва сиз ширин ташвишлар, орзулар, шукроналар оламида қоласиз. Ахир куй авжида узилаётган торлар озми? Яшаб бўлмай кетаётган умрлар озми? Кексалик ҳам бир бахт эканлигини сезасиз. Шоир шеърлари сизни ана шундай андишалар асосида тарбиялайди. Ҳар бир сатри бўғзингизда турган сўздек жаранглайди.\nШоир ўз шеърларида Ватан, халқ тақдирини куйлар экан, унга қўшилиб гоҳ тарих варақларини, гоҳ келажак саҳифаларини, варақлайсиз. Шунинг учун ҳам шоир шеърларини руҳият манбаи деб атагингиз келади. У сизнинг руҳиятингизни бойитади. Ҳаётга теранроқ боқа бошлайсиз. Яқинларингиз, онангиз, фарзандларингиз ҳақида, Ватан олдидаги фарзандлик бурчингиз ҳақида бир зум ўйга толасиз. Сизни лолақизғалдоқдай сеҳрлаб турган сатрларни қандай ўқимаслигингиз, оҳангларга қулоқ бермаслигингиз мумкин! Муҳаммад Юсуф шеърлари ана шундай бетакрор ва самимий.\nPайҳон ҳидларини йўлларга сепди.\nАтиргул исини туймоқда юрак.\nСизга бир табассум ҳадя этган ёр\nБугун башариятга айтмоқда "Тилак”.\nЎша сиз қўмсаган, ўша сиз севган\nКиприклари узун кокилларидан,\nБайтларингиз ўқир кутиб ҳар оқшом,\nНур томиб лаблари соҳилларидан.\nКўнгил гулшанида "лолақизғалдоқ”\nАйланган муҳаббат, бахт тимсолига.\n"Хавотир” нелигин билмайди асло,\nШукроналар айтиб "Кўкламойига”.\nPайҳон ҳидларини сепиб турибди,\nАтиргул исидан маст бугун юрак.\n11-сонли мактаб ўқитувчиси.\nЯнги ташкил этилган “Pуҳият оламида” тўгарагига мактабда ўқувчилар фаол қатнашишмоқда\nҚИЗ БОЛА – ЭЛНИНГ КЎPКИ


“Умма-информ” АА хабар беришича, профессор нуқтаи назарига кўра, организм қариши билан курашишнинг самарали усулларидан бири бу ҳар кунлик беш махал намоздир. “Кўпчилик, айниқса аёллар, ажинлар пайдо бўлишини секинлатиш ва қоматини сақлаш учун қимматбахо воситалар сотиб олишади ёки шахсий мураббий ёллашади. Бироқ, ёшлик кетидан қувишда улар энг оддий, бунинг устига текин усуллардан бири бу Аллоҳга ибодат қилиш эканлигини унутишади”, дейди Арслон.\nМутахассиснинг сўзларига кўра, намознинг ижобий самараси ибодатдан олдин зарур бўлган тахоратданоқ бошланади. “Энсани, билакларнинг ички қисмини, кафтларни ва оёқларни совуқ сув билан чаяр эканмиз, биз терига қон келишини яхшилаймиз, бу эса эркин радикаллар (ажинлар пайдо бўлишига сабабчи махсус хужайралар) ишлаб чиқарилишини секинлаштиради”, дейди профессор.\nБундан ташқари, эксперт сўзларига кўра, намоздаги харкатлар инсоннинг доимо тетик бўлишига сабаб бўлади, бўғинлардаги артрозлар олдини олади. “ Бу фаол жисмоний харакат билан шуғулланмайдиганлар учун жуда фойдали”, деб таъкидлади профессор.\nЖарроҳнинг сўзларига кўра, Аллоҳга ибодат вақтидаги инсоннинг хушуъ холати “қувонч” гормони бўлган - серотонин ишлаб чиқарилишини стимуллайди. “Бу гормон инсоннинг бахтиёрлик хиссиётига жавобгар, бизни энергия ва яшашга иштиёқ билан тўлдиради” , дея хулоса қилди Арслон ака.\n« Носвой нима?\tКўз ҳақида »


Моуриньо ҳаммани ҳайратга солди\n12 январь, 2017, 09:00\n"Манчестер Юнайтед" бош мураббийи Жозе Моуриньо кутилмаган фикрлари билан футбол жамоатсилигини ҳайрон қолдиришга ҳамма ўрганиб қолган. Бу гал ҳам португалия бир гап билан мухлису мутахассисларни жиддий ўйлантириб қўйди.\nДоимо трансфер бозорида фаол иштирок этиб, ўз жамоасига ўзи истаган футболчиларни қўшиб олиш учун ҳаракат қилган Жозе Моуриньо қишки трансферлар вақтида янги футболчи олмаслигини эълон қилди.\n- Қишки трансферлар вақтида "Манчестер Юнайтед" фойдаси тегмаётган футболчилардан қутилиши керак, - деди Жозе Моуриньо. - Биз пул тўплаймиз ва ёзги трансферлар мавсумида энг зўр ўйинчиларни қўлга киритамиз. Ўтган йили ёзда тўрт нафар юқори савияли футболчиларга эга бўлдик.\nЖозе Моуриньо ёзда "Атлетико" ҳужумчиси Антуан Гризманн, "Торино" тўпурари Андреа Белотти учун курашади. Қоларверса, португалиялик мутахассис ҳимоя ва ярим ҳимояни мустаҳкамлашни ҳам ният қилмоқда.


Уч ойдан буён оммага кўриниш бермаётган Куба раҳбари Фидел Кастронинг Венесуэла президенти Уго Чавес билан учрашуви Куба телевидениеси орқали кўрсатилди.\n25 январ 2021, Тошкент вақти: 18:42\n“Икки соат мобайнида биз турли масалаларда суҳбатлашдик. Унинг кайфияти ва аҳволи яхши. Унинг маълумот олиш ва фикр алмашиш қобилияти ҳар доимгидек олий даражада. Биз у билан глобал муаммолар, хусусан, энергия соҳасидаги муаммоларни муҳокама қилдик”, - деди учрашувдан сўнг Уго Чавес.


Ўз ҳисобидан мажбурий таътилга чиқарилган ўзбекистонликлар давлатдан ҳимоя кутмоқда\n12 июл 2020, Тошкент вақти: 23:02\nПандемия сабаб Ўзбекистон бўйлаб жамоат транспорти қатнови тўхтатилиб, ҳайдовчилар ўз ҳисобидан таътилга чиқарилди.\n22 мартдан бошлаб коронавирус сабаб жамоат транспортлари ҳайдовчи ва чиптачилари ўз ҳисобидан таътилга чиқарилди.\nШунингдек, айрим ташкилотлар аксар ишчиларидан ўз ҳисобидан таътилга чиқиши борасида ариза ëздириб олди.\nОиласини фақат маош ҳисобига боқадиганлар мажбурий таътил узоқроқ чўзилса, ночор аҳволга тушишдан қўрқмоқда.\nБеш йилдан буён автобус ҳайдовчиси бўлиб ишлайдиган тошкентлик 31 яшар Анвар уч кундан бери уйида - мажбурий таътилда ўтирибди.\nУ ҳам ҳамкасблари сингари ўз ҳисобидан таътилга чиқарилган.\n“Ариза ёзиб, қўл қўйиб бердик. “Ўз хоҳишимга кўра таътилга чиқяпман”¸ деб. Ҳаммамиз ёздик. Кўпчилик ташкилотлар ишчиларини пул тўлаб таътилга чиқарди. Нима ҳайдовчилар одаммасми?”, дейди Анвар.\nТранспорт вазирлиги коронавирус тарқаши олдини олиш мақсадида жамоат транспорти қатновини вақтинча тўхтагани сабабли ҳайдовчилар ва бошқа транспорт ходимлари таътилга ўз ҳисобидан чиқарилишини расман эълон қилган.\nАнвар агар мажбурий таътил узоққа чўзилса, муаммолар гирдобида қолиб кетишидан қўрқмоқда.\n“Ўзи оладиган ойлигим долларга айлантирсангиз 200 долларга яқин. Яширмайман¸ кундалик чипта пулидан ҳам озгина қолади. Шуни ҳисобига рўзғор боқамиз. Иккита болам бор. Хотиним уйда ўтиради. Билмадим агар тез орада ишга чиқмасак, аҳволимиз нима кечади?”\nТранспорт вазирлиги мажбурий таътилнинг вазият барқарорлашгунга қадар давом этишини билдирган.\n“Ватанпарвар” раҳбарияти ходимларини оғир вазиятда кўчага ташлаб кетаверадими?”\nҲайдовчи ва чиптачилардан ташқари бошқа айрим ташкилотлар, жумладан, “Ватанпарвар” ташкилоти ҳам пандемия даврида ўз ходимларига берилган мажбурий таътил учун пул тўланмаслигини билдирган.\nЎзбeкистон мудофаасига кўмаклашувчи “Ватанпарвар” ташкилоти Фарғона вилоят кeнгаши ишчи-ходимлари ўн кундан бери мажбурий таътилда.\nУшбу идора ходимларидан бири исмини очиқламаслик шарти билан айтишича, улардан мажбурий равишда ўз хоҳишига кўра, таътилга чиқиши борасида ариза олинган.\n“Вилоят бўйича 16-17 март кунлари ҳамма ватанпарварчилардан “ўз ҳисобимдан таътилга чиқаман”, деб ариза ёздириб олишди. Қўпол қилиб айтганда кетимизга тепишди. Амалий машғулот соатига қараб, 900-950 минг сўмдан ойлик ёзилади. Бошқа даромад йўқ. Хўш, биз энди рўзғорни қандай тебратамиз? Кредитларимизни қандай тўлаймиз? “Ватанпарвар” раҳбарияти ўз ходимларини оғир вазиятда кўчага ташлаб кетаверадими?”.\n“Ватанпарвар” ташкилотининг Тошкентдаги марказий идораси ходимларидан бири ишчиларнинг ўз ҳисобидан таътилга чиқарилганини тасдиқлади.\n“Кимнинг таътил кунлари бўлса, таътилга чиқарилди. Бошқалар ўз ҳисобидан таътилга чиқишди. Ҳеч ким мажбурлангани йўқ. Ҳаммаси ариза ёзиб берган. Қонун бузилиш ҳолати бўлгани йўқ”, деди ўзини таништирмаган ходим.\nТемирйўлчилар: ариза ёзмаганга таҳдид қилишди\nОзодликка мурожаат қилган “Ўзбекистон темир йўллари” ширкати ходимларидан бири ҳам пандемия сабаб ўз ҳисобидан мажбурий таътилга чиқарилганини билдирди.\nИшдан ҳайдалиш хавфи сабаб аноним қолишни сўраган тошкентлик аёл иддаосига кўра, ўз хоҳиши билан ариза ёзишни истамаганларга ишдан ҳайдаш билан таҳдид қилинган.\n“Ишдан ҳайдаш билан қўрқитишиб, "ўз ҳисобимдан таътилга чиқаман", деб ёздириб олишди. Бирортаси ўйладимикан, ойлиги бир миллион сўмга ҳам етмайдиган юзлаб бечоралар қандай қилиб оила тебратади? Ахир озгина бўлса ҳам инсоф борми? Вазият оғирлашаётган бир пайтда ўз ходимларини пулсиз, ишсиз кўчага чиқариб қўйган раҳбарларнинг фашистлардан нима фарқи бор?”, дейди тошкентлик аёл.\nОзодлик мухбири “Ўзбекистон темир йўллари” ширкатига 26 март куни телефон орқали боғланди. Гўшакни кўтарган ходима таътил билан боғлиқ саволларга ҳисоблаш бўлимидан жавоб олиш мумкинлигини айтиш билан чекланди. Ҳисоблаш бўлими билан кун давомида боғланиб бўлмади.\n"Меҳнат қонунчилиги бузиляпти"\nҲуқуқшунос Хушнудбек Худойбердиев ишчиларнинг ўз ҳисобидан таътилга чиқарилишини "меҳнат қонунчилигининг қўпол равишда бузилишидир" деб қоралади.\n“Ҳурматли, ҳукумат вакиллари! Ҳайдовчи ва кондукторларга ҳам иш ҳақи сақланадиган таътил бериш чорасини кўришларингизни сўрайман. Давлат шунақа оғир пайтда давлатлигини қилиши керак”, дея ёзди ҳуқуқшунос Худойбердиев ўзининг Телеграм каналида.\nВазирлар маҳкамасининг коронавирусга қарши курашга оид 23 март кунги қарорида барча турдаги ташкилотлар ходимлари қонун ҳужжатларида белгиланган тартибда таътилга чиқарилиши қайд қилинган.\nМеҳнат кодексининг 150-моддасига кўра, ходимга ўз ҳисобидан мажбурий таътил бериш мумкин эмас, бунга фақат ўзи рози бўлиши шарт.\n159-моддага кўра, ходимнинг айбисиз бекор туриб қолинган вақтда унинг ўртача иш ҳақи сақланади.\nПандемия сабаб дунёдаги деярли барча мамлакатларда аксар ишчи-xодимлар уйдан - онлайн режимда ишлашга ўтказилди ёки таътилга чиқарилди.\nАйрим мамлакатлар, жумладан, Россия мажбурий таътил пайтида ойлик маошларнинг сақланишини ваъда қилди.\nИталия бир ойдан зиёд вақтдан буён уйида қолаётган ишчиларга товон пули берилишини маълум қилди.\nУшбу мамлакат коронавирус сабаб ишини йўқотган ходимлар ёки банкротликка юз тутган фирмалар учун бюджетдан 25 миллиард евро ажратди.\nШвейцария ва Жанубий Корея бунинг учун 10 миллиард доллардан сарфламоқчи.\n26 март куни кечқурун коронавирус пандемиясига қарши курашга оид қатор ҳужжатга қўл қўйиб¸ бу ҳақда халққа ҳисоб берган президент Шавкат Мирзиёев ҳукуматга аҳолини ижтимоий ва тиббий муҳофаза қилишни кучайтиришга қаратилган қўшимча чора-тадбирларни белгилаб берди.\nЖумладан, карантин туфайли мажбурий таътилга чиқарилган давлат ва нодавлат сектори ишчиларига¸ президент белгилаган топшириққа кўра¸ иш ҳақининг камида 50 фоизи миқдорида ҳақ тўланади, қолганлар масофадан ишлашга ўтказилади.


Душманларга ҳам раво кўрилмайдиган касаллик. Оққонга чалинган болажонлар яхшилар ёрдамига муҳтож\nЮқтирганлар 520 киши\n16:01 / 19.02.2020\nОдамзод яралибдики, унинг ҳаётида яхши кунлар ҳам, ёмон кунлар ҳам бўлади. Кимлардир яхши онларга шукр қилади, кимлардир йўқ. Оғир кунларни ҳам Аллоҳнинг бир синови деб, ҳали яхши кунлар олдинда эканини тушунган инсонлар ҳам сабр билан яшамоқда. Аммо, фарзандингнинг сўнаётганини кўриш, озгина пул бўлганида ҳозир тенгқурлари қатори ўйнаб юришини билиб яшашдан-да азобли дард йўқдир.\nШунинг учун ҳам Kun.uz сайти жамоаси Тошкент шаҳрида жойлашган Гематология ва қон қуйиш илмий-текшириш институтидаги кўмакка муҳтож инсонлар ҳолидан хабар олиш ва Сиз яхшиларга уларнинг илтимосини етказиш мақсадида оққон касаллигига чалинган беморларнинг шифокори ҳамда яқин қариндошлари билан боғландик. Бемор болажонлар ва уларнинг ота-оналари билан бирма-бир суҳбатлашдик.\nБиринчи беморимиз Икромов Икромжон. 2017 йил 9 майда Фарғона вилояти Данғара тумани туғилган. Икромжоннинг онаси Ҳилола Шокированинг айтишича, Гематология болалар шифохонасига 2019 йил сентябрь ойида келишган. Елиб-югуриб топганлари дори-дармонларга, кундалик харажатларга етмайди. Дорихоналардан анчагина қарз бўлиб қолишган.\n“Менинг ҳам фарзандим тенгқурлари қатори ўйнаб юришини, келажакда соғлом, бақувват бўлиб давлатимизга керакли инсон бўлиб хизмат қилишини хоҳлайман”, дейди Икромжоннинг онаси Ҳилола опа. Эндигина 3 ёшга кираётган Икромжонга яхшилар кўмаги жуда зарур.\nИкромжонга оид маълумотлар:\nПластик карта рақами: 8600 0423 7336 8850\n(Агробанк, отаси Тилакбердиев Иқболжон номида)\nТелефон рақами: +99890 509 07 63\nНавбатдаги кўмакка муҳтож болажон Фатхуллаева Малика Бухоро вилоятидан келган. 5 ёшли Малика 6 ойдан бери оққон касаллиги билан курашиб келмоқда. Бунинг натижасида оиланинг сотадиган моли, асқотадиган мулки қолмаган. Ҳам моддий, ҳам маънавий томонлама жуда қийналиб қолишган.\n“Оилада фақат хўжайиним ишлайди холос. Унинг топган-тутганлари рўзғордан ортиб, дори-дармонларга етмай қолган. Уйдаги сотиладиган барча нарсаларимизни сотиб бўлдик. Ҳозир ёрдамга жуда ҳам муҳтожмиз”-, дейди Маликахоннинг онаси Замира Бердиева. Бу оиланинг аҳволини тушуниб, ёрдам қўлингизни узатасиз, деган умиддамиз.\nМаликага оид маълумотлар:\nПластик карта рақами: 8600 0610 0988 6275\n(Халқ банки, онаси Бердиева Замира номида)\nВиза (Сбербанк) 4276 3801 6156 9012\nТелефон рақами: +99890 018 72 70\nСўнгги беморимиз Турғуной Маҳмудова. 2008 йил 18 март куни Андижон шаҳрида туғилган. Онаси Дилдора Расулованинг сўзларига кўра, оққон касаллиги билан 2019 йил ноябрь ойидан бери курашиб келмоқда. Оилада ягона фарзанд бўлган Турғуной келажакда шифокор бўлиб, ўзига ўхшаган беморларни даволаш ниятида.\n“Фарзандим ҳар куни эрталаб кўзини очармикан, деган савол билан уйғониш, ёнига бориб нафас оляптими, деб юзига боқиш жуда катта азоб. Бу ҳолатни душманимга ҳам раво кўрмайман”-, дейди Дилдора опа.\nТурғунойга оид маълумотлар:\nПластик карта рақами: 8600 0423 3306 2064\n(Агробанк, отаси Дилдора Расулова номида)\nТелефон рақами: +99891 484 46 80\nАзизлар! Беморларимиз билан танишиб чиқдингиз. Улар ҳам бошқалар каби ҳаётга бир марта келишган, тенгдошлари қатори ўйнаб-кулишга, хурсандчиликда яшашга ҳақлидир. Албатта бу бир синов. Бу синовни енгиб ўтишда биз ҳам бир восита бўлиб, болаларнинг шифо топиши, хасталикдан фориғ бўлишида ҳиссамизни қўшайлик. Зеро бу нафақат улар учун, балки биз учун ҳам бир синов, эртанги тақдиримиз учун ҳам бир имкониятдир.\nАброр Зоҳидов, Бекжон Жўрақулов, тасвирчи Абдусалим Абдувоҳидов.\nҲурматли "UZCARD" карточка эгалари! "UZCARD" тизими сизни огоҳлантиради!\nҲеч кимга ва ҳар қандай вазиятда пластик картангизга тааллуқли маълумотларни, айниқса телефон рақамингизга кирувчи СМС хабарларни (масалан, То'lovni tasdiqlash kodi: 123456. Kodni hech kimga bermang" ёки "Код oplati. Nikomu ne soobshayte etot kod. 123456") ошкор қилманг. Сизга ёрдам пулини пластик карточкасидан ўтказиб бераётган номаълум шахс телефон орқали мурожаат қилиб мобил телефонингизга келиб тушаётган СМС — кодлар тўғрисидаги маълумотларни билмоқчи бўлаётганини сезган бўлсангиз, билингки ушбу шахс фирибгарлик йўли билан карточка ҳисоб рақамингиздаги пул маблағларини ўғирлашга уринмоқда. Агар карта ҳисоб рақамингиздан пул маблағлари ўғирланаётганини сезган бўлсангиз, дарҳол карточкангизни олган банкингизга картани блоклаш учун мурожаат қилишингиз ёки ушбу амалиётни бевосита ўзингиз мобил ёки веб иловада бажаришингиз мумкин.\n21:48 / 07.04.2020\n21:09 / 07.04.2020


12:59 / 28.04.2020 | Абдуллоҳ | 1528\nАссалом алайкум! Мен фармацевтика соҳасида ўқиганман ва фаолият олиб борганман. Илгари эътибор бермасдим. Бизни соҳада ўқиганлар асосан ёки дорихонада ёки мед.представителликда ишлашади. Дорихоналарда биз биламиз спирт, контрацепсия воситалари, таркибида чўчқа маҳсулотлари мавжуд дори воситалари, ҳомиладорликдан сақловчи дорилар ва шу каби шубҳали нарсалар сотилади. Шу дорихонадан топаётган пулимизнинг ҳукми қандай бўлади? Ёки мед.представителликдаги нотўғри ишлар ҳақида сайтингизда бир нечта саволларга жавоб берилган экан. Бу йўналишда шубҳадан ҳоли бўлиб фаолият олиб бориб, ҳалол пул топишга тавсияларингизни берсангизлар бироз енгиллик берган бўлар эдингиз.\n– Ва алайкум ассалом! Аллоҳ муборак қилсин, тавфиқда бардавом қилсин. Инсон туғилганидан вафот топгунича бўлган мисоли маълум бир жойдан қайсидир бир узоқ сафарга чиққан кишига ўхшайди. Ундай кишига энг аввал қилиши керак бўлган иш ўша жойга олиб борадиган йўлни таниб олишдир ва ўша йўлда чиқадиган чуқурлар, тўсиқлар, зарар берувчи нарсаларни ўрганиш керак. Акс ҳолда Каъбани кўзлаб сафарга чиққан инсон Хитойга бориб қолиши мумкин. Йўлни чуқурларини танимаса, чуқурларини билмаса чуқурга тушиб ҳалокатга учраши мумкин. Худди шунингдек инсон ҳаёти ҳам сафардан иборатдир. Охири етиб борган жойи ёки жаннат бўлади ёки дўзах. Аллоҳ ҳидоят қилди дегани шу жаннатга олиб борадиган йўлга солиб қўйди дегани бўлади. Ибодатларга йўллаб қўйгани бўлади. Ҳалол ҳаромни танишни қалбига солгани бўлади. Аллоҳ сизни ҳам шу йўлга бошлагани бу сиз учун улуғ неъматдир. Аллоҳ тавфиқда бардамом қилсин. Ҳар бир лаҳзада инсон имтиҳонда бўлади. Охиратдаги мақоми ҳам бу дунёдаги танловларга боғлиқ бўлади. Оддий бир мисол, бировни чўнтагидаги молга кўз олайтирган инсон ўзича бу арзимас нарса деб билиши мумкин. Аслида эса дўзахда бир жойни ёки улкан бир азобни эвази бўлади. Фармацевтика соҳаси сиз каби инсонларга жуда маҳтож, чунки шариатимизда ҳар бир соҳанинг ножоиз томони бўлганидек жоиз томони ҳам бор. бу соҳани ножоиз томони кўп экан деб ташлаб кетиш мутлақо ножоиз. Таркибида ношаръий нарсалар бор дорилар ҳам кимлар учундир истеъмоли мубоҳ даражасига ҳам тушади. Ислом.уз сайтида “Ҳаром ила даволаниш” мақоласини ўқисангиз буни яхши тушиниб оласиз. Ишни ҳам ўрганишни ҳам давом эттиринг. Ношаръий бўлган жойларини тўғрилаб кетишга ҳаракат қилинг. муаммони ечишга қийинчиликка йўлиқсангиз мурожаат қилинг биз ҳам уни ечимига ҳаракат қиламиз. Валлоҳу аълам!\nЁмғир сувига дам солиб ичиш\nЛомбартга буюм қўйиш\nҲалол бўлмаган гўштни "Бисмллаҳ" деб ейиш\nУйдан чиқиб кетайми?\nҚочиб кетган балиқлар\nУйдаги Каъба сурати\nБу тақвоми ёки васвос.


Хитойлик ҳомиладор аёлнинг боласи 17 ойдан бери туғилишни истамаяпти » Ўзбекистон янгиликлари – Zamin.uz\nХитойнинг Хунань вилоятида яшовчи аёл 17 ойдан бери ҳомиладорлиги туфайли рекорд ўрнатди, деб хабар берди “Даракчи” нашри.\nВан Ши 2015 йилнинг февраль ойида ҳомиладор бўлган. Врачлар ноябрь ойида унинг фарзанд кўришини тахмин қилишган. Аммо уларнинг тахмини чиппакка чиқди, айтилган муддат ўтиб кетганига қарамай, бола ҳамон туғилишга шошилмаяпти.\n20:01 Ҳомиладор аёл самолётда қиз фарзандни дунёга келтирди\n22:31 Москвалик аёл 60 ёшда она бўлди


“Қасоскорлар. Якун” фильми дастлабки икки кунда 1,2 миллиард доллар ишлади - 29 Апреля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Апрель » 29 » “Қасоскорлар. Якун” фильми дастлабки икки кунда 1,2 миллиард доллар ишлади\n“Қасоскорлар. Якун” фильми дастлабки икки кунда 1,2 миллиард доллар ишлади\n«Қасоскорлар. Якун” фильмининг премьерадан кейинги намойиши рекорд натижалар билан бошланди. Суперқаҳрамонлар ҳақидаги ҳикояларнинг якуний қисми илк дам олиш кунларида дунё кинотеатрларида 1,2 миллиард доллар жамғарган.\nwww.24soat.com нинг аниқлик киритишича, мазкур маблағнинг 350 миллион доллари АҚШ ҳиссасига тўғри келади. Бу борада Хитой иккинчи ўринда, чин юртида «Қасоскорлар. Якун» фильми намойишидан ўтган дам олиш кунларида 107,2 миллион доллар ишлаб топилган.\n"Қасоскорлар. Якун” – Marvel киностудиясининг 22та фильм давомида ривожлантириб келган киновоқеаларининг кульминациясидир.


Обама ва ЕИ етакчилари Россияга қарши санкциялар сақлаб қолиниши зарурлигини таъкидлашди\nАҚШ президенти Барак Обама ва Европа Иттифоқи етакчилари НАТОни кучайтириш зарурлиги борасида якдиллар.\nЖаноб Обама президент лавозимидаги Европага сўнгги ташрифи давомида Берлинда Германия, Италия, Испания ва Британия етакчилари билан учрашди.\nУлар эълон қилган қўшма баёнотда Сурия ва Украина шарқидаги низони дипломатик ҳал этиш йўлида биргаликда иш олиб боришлари таъкидланган.\nОқ уй матбуот хизматига кўра, учрашув қатнашчилари Москва Украина шарқидаги низога барҳам бериш учун Минск битими доирасидаги мажбуриятларига қайтиши керак, акс холда Россияга нисбатан ғарбнинг санкциялари ўз кучида қолаверади.\nБМТ маълумотига кўра, Украина шарқида 20014 йилнинг апрелидан буён давом этаётган қуролли низода 9600дан ортиқ одам ҳалок бўлган, 22 мингдан ортиқ одам яраланган.\nЕвропа етакчилари АҚШда президентликка сайланган Доналд Трампнинг НАТО “эскирган” ва Россияга нисбатан санкциялар бекор қилиниши ҳамда Қрим аннексиясини тан олиш кераклиги ҳақидаги баёнотлари ҳусусида хавотир билдиришган.\nБерлиндаги қўшма анжуманида сўзга чиқар экан, Германия канцлери Ангела Меркель, унинг мамлакати АҚШ нинг сайланган ва Европа Иттифоқи билан савдо-иқтисодий алоқаларни мустаҳкамлаш ғоясини қўллаб-қувватламайдиган Доналд Трамп билан муваффақиятли ҳамкорлик қилиш борасидаги барча имкониятларни ишга солишини хабар қилган эди.


ЎзА - Интенсив боғлар ҳосилга кирди\nИнтенсив боғлар ҳосилга кирди\n14.08.2017 15:12 Чоп этиш версияси\nНаманган вилояти Тўрақўрғон туманидаги “Gold fresh fruits” масъулияти чекланган жамиятининг интенсив боғи ҳосилга кирди.\nЯндама қишлоғи ҳудудида ястанган қарийб 500 гектарлик интенсив боғ ниҳоллари 2016 йилда экилган. Боғ ҳудуди атиги 12 центнер ҳосил берадиган пахта майдони эди. Аввалига “бу ерда деҳқончилик қилиб биров барака топмайди, булар ҳам эплай олмай албатта ташлаб кетади”, деб ишончсизлик билан қараганлар ҳам бўлди. Тинимсиз меҳнат, пухта ўйланган лойиҳа ва аниқ ҳисоб-китоб ўз самарасини берди. Боғ ҳосилга кирди.\nИнтенсив боғнинг 85 фоиз ерига гилос экилган. Қолган қисмида олхўри, шафтоли, хурмо, ўрик, бодом парваришланмоқда. Хориждан келтирилган гилос кўчатларини маҳаллий иқлим шароитига мослаштириш боғбоннинг билими, малакаси, сабр-тоқати ва, энг муҳими, ерга меҳрига боғлиқ.\n– Боғда амалга ошириладиган агротехник тадбирларнинг ўз вақтида ва сифатли бажарилиши доимий назоратда, – дейди “Gold fresh fruits” масъулияти чекланган жамияти агрономи Илҳом Валиев. – Ўтган йили эккан ниҳолларимиз деярли бехато илдиз отиб, баравж ривожланмоқда. Бу мақсадимиз ва ишончимизни янада мустаҳкамлаб, янги лойиҳалар устида изланишга ундамоқда. Хориждан келтирилаётган мева кўчатларини ўзимизда кўпайтириш бўйича ҳам муайян тажриба орттирдик. Айни пайтда 7 гектар ерда пайвандлаш йўли билан кўкартирилган 170 минг тупдан зиёд гилос кўчати, уларни экиш учун 94 гектар майдон ҳозирлаб қўйилган. Кўчатлар август ойи охиригача ўтқазилади. Лойиҳанинг кейинги босқичига кўра, келгуси йил баҳорда 424 гектар майдонга экиш учун 600 минг туп кўчат пайвандлашга тайёр қилиб қўйилди. Кўчатларни шу ернинг ўзида етиштиришдан кўзда тутилган мақсад катта миқдордаги валютани тежаш билан бирга, маҳаллий боғдорчилик хўжаликлари учун кўчат етказиб берадиган база, илмий-амалий ўқув маркази сифатида хизмат кўрсатишни йўлга қўйишдир.\nБоғдаги 2х4 схемада экилган гилос ва бошқа мева кўчатлари қатор ораларида умуман бегона ўт йўқ. Масъулияти чекланган жамиятда 80 га яқин киши муқим иш билан таъминланган. Шунингдек, 3000 га яқин мавсумий ишчи жалб этилади.\nТомчилатиб суғориш технологияси жорий этилган бўлиб, жуда катта майдондаги ҳар бир мева дарахти қаторига ингичка ва юмшоқ қувурлар тортилган ёки қарийб 500 гектар ердаги боғ устини дўл, жазирама ва турли зараркунандалардан муҳофаза қилиш учун махсус тўр билан ёпишга мўлжаллаб минглаб бетон устунлар ўрнатилган. Томчилатиб суғориш тармоғига сув компьютер билан бошқариладиган 3 насос станцияси орқали етказиб берилади. Оддий усулда суғорилганда гектарига 120 литр сув сарфланса, томчилатиб суғоришда бу кўрсаткич атиги 40 литрни ташкил этади, яъни сув тежамкорлигига эришилади.\n– Боғ уч кунда бир марта, 2-4 соат давомида суғорилади ва соатига бир гектарга ўртача 4 литр сув сарфланади, – дейди жамият иш бошқарувчиси Эркин Нишонов. – Бунга боғни минерал ўғитлар билан тўйинтириш ҳам сув орқали амалга оширилаётгани қўшилса, ўғит ва уни ерга солишда ишлатиладиган техника воситалари сарф-харажатлари ҳам анча қисқараётгани аён бўлади. Ўғитнинг сув билан тўғридан-тўғри дарахтнинг илдизига бориши самарадорликни оширади.\nКорхонада янги усул, яъни ниҳолни ёнбошлатиб экиш усули қўлланмоқдаки, бу дастлаб кишини ҳайрон қолдиради. Бундан мақсад нима деган саволимизга Э.Нишонов шундай жавоб берди:\n– Италияга тажриба алмашгани борганимизда хорижлик бир олим бизнинг гилос плантациямиз катталигини эшитиб, ҳайрон бўлди. Негаки, унинг худди шундай мева етиштириладиган боғи бир гектар атрофида экан, холос. Шунча майдондаги ҳосилни қандай йиғиштириб оласизлар, бу жуда катта муаммо-ку, деб сўради. Мана шу мулоҳазадан сўнг турли изланишлар натижасида кўчатни Уфа усулида, яъни ёнбошлатиб экишни жорий қилдик. Бу пишган гилосни қисқа вақтда териб олиш, боғнинг умрини узайтириш ва ҳосилдорликни оширишнинг самарали усулидир. Айни пайтда "Uzbek cherry” лойиҳаси устида қизғин иш олиб борилмоқда. Умумий қиймати 45 миллион доллар бўлган мазкур лойиҳага мувофиқ, 2018 йилда гилосзор интенсив боғнинг умумий майдони 1000 гектарга етказилиб, ишчиларимиз сони 500 дан ошади. Дастлабки ҳисоб-китобларга кўра, боғдан 10 минг тонна сифатли мева олиниб, 30 миллион доллар атрофида экспорт қилиш имконияти пайдо бўлади.\n“Gold fresh fruits”нинг логистика марказини ташкил қилиш бўйича ҳам муайян ишлар амалга оширилмоқда. Мазкур лойиҳага кўра, барпо этиладиган корхонада мева-сабзавотни замонавий технологиялар асосида қайта ишлаш, сақлаш ва қадоқлаш йўлга қўйилади.\n– Давлатимиз раҳбарининг соҳага алоҳида эътибори бизга катта рағбат ва мадад бўлмоқда, – дейди “Gold fresh fruits” масъулияти чекланган жамияти муассиси “GDF” бирлашмаси бош директори Муродхон Валиев. – Президентимиз жорий йил 7-8 июль кунлари Наманган вилоятига ташрифи чоғида жамиятимиз томонидан амалга оширилаётган лойиҳалар билан танишар экан, уларни янада такомиллаштириш юзасидан кўрсатма ва маслаҳатлар берди. Интенсив боғларни янада кенгайтириш ташаббусини ҳар томонлама қўллаб-қувватлашини билдирди. Шундан келиб чиқиб, 2018-2019 йилларда яна минг гектар интенсив боғ яратишни мақсад қилиб қуйдик, шунда жами боғларимиз ер майдони 2000 гектар бўлади. Бу эл-юртимиз дастурхонининг янада тўкин бўлиши, мамлакатимиз экспорт салоҳиятини юксалтиришга хизмат қилади.